**FRANCIA 2. IDEGEN NYELV HELYI TANTERVE**

**IDŐKERET, ÓRASZÁMOK**

|  |  |  |  |  |  |
| --- | --- | --- | --- | --- | --- |
| **A tantárgy neve:** | **FRANCIA - 2. idegen NYELV** | 9. | 10. | 11. | 12. |
|  | Négy évfolyamos gimnázium | 108 | 108 | 108 | 93 |
|  | Emelt szintű képzés |  |  | 180 | 155 |

ALAPELVEK, CÉLRENDSZER

A korszerű idegennyelv-oktatás elsődleges célja – a második élő idegen nyelvből is – a tanuló nyelvi cselekvőképességének kiterjesztése. Nyelvtudása segítse, hogy személyes és szakmai életében egyéni céljait elérhesse, saját gondolatait kifejezhesse, és mind valódi mind pedig digitális térben idegen nyelven ismereteket szerezzen, valamint kommunikáljon. A második idegen nyelv tanításánál is törekedni kell arra, hogy a tanuló megismerje és használja a kommunikációs kompetencia tágabb összefüggéseit: a nyelvi elemek, a jel- és szabályrendszerek, valamint a nyelvhasználati stílusok és regiszterek társadalmilag elfogadott változatait.

A második élő idegen nyelv esetén a nevelési-oktatási szakasz fő célkitűzése az alapfokú, felhasználóképes nyelvtudás megszerzése, amelyben az iskolai nyelvtanításon túl fontos szerepet játszanak a digitális eszközök, az internet, és a nyelvórákon kívüli nyelvtanulási lehetőségek (idegen nyelvű filmek, könnyített olvasmányok, e-mail levelezés, idegen nyelvű színi előadások, internetes kutatási feladatok stb.). Mindezek feltételezik és fejlesztik az aktív, önálló tanulói magatartást, melynek kialakítása és megalapozása a nyelvórák egyik fontos feladata.

A második idegen nyelv tanítása a 9-12. évfolyamon szervesen épül a korábbi évfolyamokon megkezdett anyanyelvi fejlesztésre, annak eredményeire, valamint az első élő idegen nyelv tanulása során szerzett tapasztalatokra, és a kialakult tanulási stratégiákra. Továbbra is fontos szerepet játszik a nyelvtanulás iránti motiváció fenntartása és erősítése, ugyanakkor egyre inkább középpontba kerül a valós élethelyzetekben, valamint a pályaválasztás és a továbbtanulás során felhasználható nyelvtudás és a nyelvi tudatosság.

A NAT, illetve a kerettanterv *(5/2020. (I.31.) Korm. rendelet)* által az egyes képzési szakaszokra meghatározott nyelvi szintek a következők:

|  |  |  |
| --- | --- | --- |
|  | **9-10. évfolyam** | **11-12. évfolyam** |
| Négy évfolyamos képzés | A1 | A2 |
| Emelt szintű képzés |  | B1 |

**Kapcsolódás a kompetenciákhoz**

**A tanulás kompetenciái:** Az idegen nyelvek tanulása során fejlődik a tanuló memóriája, a korábban tanult elemek felidézését és rendszerezését igénylő tanulási teljesítménye. A tanuló képessé válik a nyelvtanulási stratégiák felismerésére és ezek alkalmazására, ez pedig hasznosul más tantárgyak esetében is. A tanuló megtanulja a hibákra történő visszajelzések elfogadását, a hibák kijavításának szükségességét, valamint képessé válik saját és társai fejlődésének értékelésére. A tanórán kívüli nyelvtanulási lehetőségek felismerésével és kihasználásával is készül az egész életen át tartó tanulásra. Az önálló nyelvtanulásra való felkészülés a tanulási folyamat aktív résztvevőivé teszi.

**A kommunikációs kompetenciák:** A nyelvórai tevékenységek képessé teszik a tanulót arra, hogy az élő idegen nyelven árnyaltan fejezze ki, objektíven támassza alá, szemléltesse gondolatait, hallgassa meg társait, társaival közösen hozzon döntéseket, formáljon véleményt, információt és tudást osszon meg. Képekre, ábrákra, hanganyagokra, szövegekre idegen nyelven utal, azokra vonatkozóan véleményt fogalmaz meg és állást foglal, s ezeket felhasználva, párban vagy csoportban, további kommunikációs feladatokat old meg. Nyelvtudását személyes és online nyelvi érintkezésben kapcsolatépítésre használja fel.

**A digitális kompetenciák:** Az idegen nyelvek tanulása során a tanuló úgy használja a digitális eszközöket, forrásokat és mobiltelefonos applikációkat, hogy a célnyelv jellemző kifejezéseit és pragmatikáját megfelelően alkalmazza, valamint saját fejlődését és tanulását támogassa. Ezzel lehetővé válik az idegen nyelvű szövegalkotás, szövegértés és nyelvi interakciók fejlesztése digitális felületeken és eszközök használatával.

**A matematikai, gondolkodási kompetenciák:** Az idegen nyelv tanulása során a tanulónak több szempontból fejlődik a gondolkodása, mely során egyre több nyelvi elemet képes felismerni, felidézni, az egymásra épülő elemeket logikusan elrendezni és alkalmazni. A feldolgozott témák hatására mérlegelő gondolkodása és problémamegoldó készsége, a nyelvek közötti kódváltást lehetővé tevő kognitív képességei is fejlődnek. Nyelvtudása növeli az információszerzési és tudásmegosztási lehetőségeit.

**A személyes és társas kompetenciák:** A társas kompetenciák fejlődéséhez hozzájárulnak a nyelvórákon gyakran párban vagy csoportban végzett feladatok, valamint egyéb, kooperáción alapuló tanulási tevékenységek is, melyek során fejlődik együttműködési készsége, kitartása, cél- és feladattudata. A nyelvtudás növeli a tanulók önbizalmát, önbecsülését, valamint fejleszti más nemzetek tagjaihoz, kultúrájához és az idegen, ismeretlen világokhoz való viszonyát.

**A kreatív alkotás, önkifejezés és kulturális tudatosság kompetenciái:** Az idegen nyelv tanulása során a tanuló nyitottá válik a saját országa, nemzete és más népek történelmére, kultúrája közötti eltérésekre, elfogadja a különbségeket, magabiztosságát az anyanyelvi kötődés és az a mérlegelő, toleráns gondolkodásmód határozza meg, amely teret ad a kreatív, alkotó jellegű önkifejezésnek. A korszerű nyelvtanítás szükségszerűen magában foglalja a tanuló életkorának megfelelő alkotó tevékenységeket és az alkotással kapcsolatos tartalmakat.

**Munkavállalói, innovációs és vállalkozói kompetenciák:** A kompetencia fejlesztése valós nyelvi célok és helyzetek idegen nyelven történő leképezésével valósul meg. Egy nyelvi feladat megoldása közben a tanuló együttműködik, hagyományos és digitális forrásokat használ, kommunikál, problémát vitat meg, döntéseket hoz, ezekről beszámol és mindezek felkészítik a munkavállalásra.

**Módszerek**

Az idegennyelv-tanítás tevékenység- és tanulóközpontú, vagyis a tanuló számára olyan életkorának, illetve érdeklődésének megfelelő szituációkat teremt, amelyekben a nyelvet eszközként hatékonyan használja, a nyelvi funkciókat kommunikációs szándékának megfelelően alkalmazza és birtokában van a megfelelő szókincsnek.

Fontos a nyelvoktatásban az interdiszciplináris, azaz a tantárgyak között átívelő szemlélet, mely épít a más tantárgyak keretében szerzett előzetes tudásra, képes új kapcsolódási pontok kialakítására, az idegen nyelven megszerzett ismeretekkel pedig gazdagítja más tantárgyak tanulását. Projektfeladatok, információgyűjtés a szaktantárgyhoz, internetes kutatómunka, mind-mind történhet idegen nyelven is, felkészítve a tanulót a munka világában zajló információcserére.

Az interdiszciplináris szemlélet mellett a második idegen nyelv tanítása-tanulása szervesen épít az anyanyelvi ismeretekre és az első idegen nyelv tanulása során megszerzett stratégiák alkalmazására, valamint a nyelvek közötti hasonlóságokra és különbségekre.

A hosszútávon fenntartható nyelvi fejlődés érdekében a középiskolában kiemelten fontos, hogy a tanórán kívüli nyelvhasználati és nyelvtanulási tevékenységekre is építsünk, és erre a tanulót a nyelvórán egyre nagyobb mértékben fel kell készíteni. Ezek azok a feladatok, amelyek révén a tanuló nyelvtanulási céljai élővé, valódivá és elérhetővé válnak, erősítik a motivációt és annak fenntartását. A diák tudatában van annak, hogy a nyelvtanulás kulcsfontosságú szerepet tölt be a körülöttünk lévő világ megismerésében és megértésében.

A nyelvtanuló aktív, önálló, önszabályozó nyelvtanulóvá válása elengedhetetlen feltétele az élethosszig tartó tanulás megalapozásának is. Fejlesztéséhez a második idegen nyelv tanulása során szükség van a már az első idegen nyelv kapcsán megismert tanulási stratégiák további alkalmazására és fejlesztésére, az önálló tanulás megtapasztalásában való útmutatásra, valamint az önértékelés és a társértékelés alkalmainak folyamatos megteremtésére. Fontosak a kooperatív módszerek, valamint a projektmunka, amelyek fejlesztik a tevékenység-központú tervezést, a probléma- és folyamatközpontú gondolkodást és általában a célnyelven folytatott kommunikációt. Az oktatói munka tervezése során fontos szerepet kapnak az egyéni tanulási sajátosságok és igények is.

A nyelvtanítás folyamatában feltétlenül szükséges, hogy a tanuló a digitális tartalmak feldolgozásához segítséget kapjon. Az iskolai és az otthon elvégzendő feladatoknak köszönhetően a diák egyre inkább képes arra, hogy digitális eszközökön keresztül is megértsen és létrehozzon szöveget, valamint interakciót folytasson és tartalmat közvetítsen idegen nyelven.

A második élő idegen nyelvi órák során, valamint az iskolán kívüli célnyelvi tevékenységek által a nyelvtanuló részesévé válhat egy újabb kultúrának, kapcsolatot teremthet a célnyelven beszélőkkel, ilyen módon a saját és más kultúrákkal szembeni tudatossága fejlődik. Az ismeretszerzésben segíthetnek a célnyelvi országokról szóló olvasmányok vagy filmek, vagy a rendszeres idegen nyelvi projekt feladatok, melyet a tanuló akár egyénileg, akár csoportosan készíthet el. Mindezek révén a nyelvtanuló a nevelési-oktatási szakasz végére képes saját nemzeti sajátosságait és értékeit a célnyelven közvetíteni.

A nyelvtanulásban a valódi kommunikációs szituációknak és a valós nyelvi cselekvéseknek az alapja az idegen nyelvű autentikus szöveg, mely a nyelvtanuló számára mind tartalmi, mind pedig nyelvi és kognitív szempontból is releváns. A jól megválasztott, megbízható tananyag nagy segítség tanárnak és tanulónak egyaránt, és a tanulási folyamat sikeressége szempontjából meghatározó lehet. A nevelési-oktatási szakasz egyik legfontosabb célja a szövegkompetencia, azaz a szövegekkel való munka tudatos fejlesztése. A nyelvtanulónak képessé kell válnia arra, hogy a szövegeket megértse, hasonlókat létre tudjon hozni, és azokból kinyert információkat fel tudja használni saját céljainak megvalósítására. Hangsúlyos szerepe van emellett a nyelvi eszközök funkcionalitásának, melyek nem különálló egységekként, hanem kontextusba ágyazva jelennek meg. Ennek értelmében a nyelvtanulót képessé kell tenni arra, hogy a szövegértés és a szövegalkotás során a nyelvi eszközök szövegben betöltött funkcióját tudatosan kezelje, valamint szövegösszetartó és figyelemvezető eszközöket használjon.

A motiváció fenntartása és erősítése érdekében a nyelvórát a pozitív, stresszmentes, jó hangulatú tanulási környezet jellemzi, amelyben a tanuló életkori sajátosságainak megfelelő, érdekes, nyelvi és kognitív szempontból is kihívást jelentő feladatokat old meg. A változatos munkaformák, a projektmunkák, a kooperatív tanulási technikák alkalmazása, valamint az irányító tanári és a társak visszajelzései, a különféle értékelési formák a második idegen nyelv esetében is segítik a tanulót abban, hogy továbbra is szívesen és örömmel vegyen részt a tanórai feladatokban. Önbizalma így erősödhet, nyitott és motivált marad nyelvtudása hosszú távú fejlesztésére. A nevelési-oktatási szakasz végére magabiztossá válik, szívesen használja nyelvtudását, és egyúttal egyre inkább tudatos nyelvhasználó is lesz, aki képes saját hibáit észrevenni, valamint saját és társai haladását értékelni.

A nyelvi tartalmak és eszközök átadása az első nyelvhez hasonlóan kontextusba ágyazottan, szövegek alapján, konkrét beszédhelyzetekben, akár nonverbális és/vagy vizuális elemekkel megsegítve történik. A használható nyelvtudás és a valós kommunikáció elsajátítása érdekében továbbra is integráltan kell fejleszteni a nyelvi és nem nyelvi készségeket.

**A TANULÓK ÉRTÉKELÉSE**

Az értékelésnek az általános iskolai nyelvtanulás teljes időtartama alatt az a legalapvetőbb funkciója, hogy motiválja a tanulót az idegen nyelv tanulásában. Ezért a visszajelzés is minden évfolyamon elsősorban pozitív, a kevésbé sikeres, javításra szoruló fejlesztések csak a pozitívumokhoz képest kaphatnak hangsúlyt. A tanuló maga is egyre inkább képessé válik saját eredményeinek, eredményességének értékelésére mind a tanóra, mind a tanórán kívül folytatott idegennyelvi kommunikáció során.

Kialakul emellett az a funkció is, hogy visszajelzést adjon arról, a tanuló a készség-fejlesztés területén az adott időpontban (a tanév közben folyamatosan vagy a tanév végén) éppen hol tart. Visszajelzés a tanulónak (és a szülőnek), hogy melyek az erős és gyenge pontjai, milyen attitűd jellemzi a nyelvtanuláshoz való viszonyát, honnan meríthet bátorítást, önbizalmat, illetve hová kell még energiát befektetnie.

Fontos, hogy az értékelés rendszeres legyen, tartalmazzon formális (pl. dolgozat) és nem formális (órai munka) elemeket. Az értékelés során is ügyelni kell a differenciálás elvére, például külön feladatokkal ösztönözhetjük a motiváltabb tanulókat.

# A TANKÖNYVEK KIVÁLASZTÁSÁNAK ELVEI

Fontos alapelv, hogy nem a tankönyv hivatott meghatározni a nyelvoktatást, hanem a koncepcionális, tanterv-alapon végiggondolt nyelvoktatás megvalósításához kell kiválasztani a megfelelő tankönyvet, tankönyvcsaládot.

A tankönyv akkor hasznos eszköze a nyelvoktatásnak, ha mindig az idegennyelvi kommunikáció fejlesztését célozza, akkor korszerű, ha eleget tesz a Közös Európai Referenciakeretben megfogalmazott és a NAT-ban nevesített nyelvtudási szintek funkcionális nyelvhasználati előírásainak, és akkor jó, ha a tanárnak öröm tanítani belőle, és a tanulónak öröm tanulni vele. Lényeges szempont lehet a kiválasztásban, hogy a tankönyv feleljen meg az életkori sajátosságoknak és a magyar nyelvtanuló esetenként speciális igényeinek.

Legyen a tankönyv tartalmában és kivitelezésében motiváló, a nyelvtanulás iránt kedvet ébresztő.

FRANCIA NYELV

9-10. évfolyam

Ennek a nevelési-oktatási szakasznak az a fő célja, hogy a tanuló megismerkedjen a francia nyelv alapvető szerkezeteivel, alapszókincsével, és előző nyelvtanulási tapasztalatai segítségével a második idegen nyelvből is fejleszthesse kommunikatív és interkulturális kompetenciáját. A nyelvi alapkészségek kialakítása mellett a középiskolában egyre hangsúlyosabbá válnak a társadalom és a nyelvhasználat valamint a jel– szabályrendszerek kapcsolatai, melyek fejlesztése összhangban áll a Nat-ban megfogalmazott egyéb kulcskompetenciákkal és nevelési célokkal. Ebben a szakaszban is fontos, hogy a nyelvtanulás az idegen nyelvi tartalmakon keresztül ébressze fel a tanulóban a világ megismerésének igényét, az ismeretek, a tudás átadásának lehetőségét, a kreatív, felelősségteljes gondolkodást, az önkifejezési vágyat, a nemzeti és az interkulturális tudatosságot, valamint a digitális kompetenciák kialakítását.

Nyelvtudásának fejlődésével egyidőben a tanuló ebben a szakaszban is tovább halad az önálló, tudatos nyelvhasználóvá válás útján. Egyre jobban érti, hogy a felnőtt élet, elsősorban a továbbtanulás és a szakmai boldogulás egyik alapvető kulcsa a használható nyelvtudás. Ezért a nyelvóráknak segíteniük kell a tanulót abban, hogy a másodikként tanult idegen nyelvet is egyre inkább személyes érdeklődéséhez kapcsolódó, valós kommunikációs helyzetekben használhassa.

Az egyre összetettebbé váló tartalmak megértésének, elsajátításának és használatának érdekében a diák sokféle, érdekes, kihívást jelentő feladatot old meg a nyelvórákon. A változatos munkaformák lehetőséget biztosítanak arra, hogy együtt dolgozzon társaival, például projektmunkákban, kiselőadásokban, vitafórumokon és ezek során használja kreativitását, problémamegoldó gondolkodását, illetve hogy kifejtse véleményét hagyományos és digitális csatornákon is. Különösen fontos az irányító tanár támogató visszajelzése és az, hogy megtanulja saját és mások hibáit felismerni és azokat kijavítani, s így válik egyre inkább önállóvá a nyelvtanulás és a nyelvhasználat terén is. Az egyéni érdeklődés és igények figyelembevétele meghatározó, ezért a nyelvórákba be kell emelni olyan idegen nyelvi tartalmakat, lehetőségeket és eszközöket, amelyekkel a tanuló a nyelvórákon kívül szívesen foglalkozik.

Ebben a nevelési-oktatási szakaszban a tanuló különböző szövegtípusokkal, olvasmányokkal ismerkedik meg. A gondosan kiválasztott, lehetőség szerint autentikus szövegek feldolgozása során fejlődik szövegalkotási, szövegértési, valamint interakciós készsége.

A szakasz végére a tanuló eléri a KER szerinti A1+ szintet.

A kerettantervek a kötelező tartalmat témakörökön keresztül közelítik meg. Az egyes témakörökön kívül a kerettantervben megtalálhatók a kétéves szakaszban elsajátítandó nyelvi funkciók, valamint nyelvi elemek és struktúrák. A listákban olyan elemek kerülnek megjelenítésre, melyek figyelembe veszik a középiskolások életkori sajátosságait, valamint azokat az élethelyzeteket, melyekben a tanult idegen nyelvet vélhetően használni fogják.

|  |  |
| --- | --- |
| **Fejlesztési egység** | **Hallott szöveg értése** |
| **Előzetes tudás** | Az iskolán kívül, az iskoláztatás során és az első idegen nyelv tanulása közben szerzett tapasztalatok, ismeretek, készségek, motiváció. A tanuló már megért bizonyos célnyelvi fordulatokat, amelyek az anyanyelvében vagy első tanult idegen nyelvében is használatosak. |
| **A tematikai egység nevelési-fejlesztési céljai** | Az eleinte nonverbális eszközökkel is támogatott célnyelvi óravezetés követése, a rövid, egyszerű tanári utasítások megértése;  az ismerős témákhoz kapcsolódó egyszerű közlések és kérdések megértése;  az egyszerű, konkrét, mindennapi helyzetekhez kapcsolódó közlésekből az alapvető fordulatok kiszűrése. |
| **A fejlesztés tartalma** | |
| A rövid és egyszerű, az osztálytermi rutincselekvésekre, a közös munka megszervezésére vonatkozó tanári utasítások megértése.  Egyszerű, konkrét mindennapi szükségletekre vonatkozó kifejezések megértése világos beszédben, az ismert témakörökhöz kapcsolódó, egyszerű szövegekben.  Egyszerű instrukciók, útbaigazítások követése, egyszerű, személyes kérdések megértése világos beszéd esetén.  A korosztálynak megfelelő, ismert témakörökhöz kapcsolódó, rövid, egyszerű autentikus szövegek bemutatásának aktív követése; a tanult nyelvi elemek felismerése; következtetés levonása a szövegfajtára, a témára és a lehetséges tartalomra vonatkozóan.  A számok, árak, alapvető mennyiségek, az idő kifejezésének megértése.  Alapvető stratégiák alkalmazása, például rövid hallott szövegben ismeretlen elemek jelentésének kikövetkeztetése; az ismert szavak, a beszédhelyzetre, a szereplőkre vonatkozó információk, a hallott szövegeket kísérő nonverbális elemek (például képek, képsorok, tárgyak, testbeszéd, hanglejtés) felhasználása a szöveg megértéséhez.  *A fenti tevékenységekhez használható szövegfajták, szövegforrások*  Közlemények, párbeszédek, instrukciók, figyelmeztetések, útbaigazítások, kisfilmek, rajz- és animációs filmek, rövid részletek a médiából, egyszerű dalok, versek, találós kérdések, viccek. | |

|  |  |
| --- | --- |
| **Fejlesztési egység** | **Szóbeli interakció** |
| **Előzetes tudás** | Az iskolán kívül, az iskoláztatás során és az első idegen nyelv tanulása közben szerzett tapasztalatok, ismeretek, készségek, motiváció. |
| **A tematikai egység nevelési-fejlesztési céljai** | A beszédszándék kifejezése egyszerű nyelvi eszközökkel, bővülő szókinccsel és nonverbális elemekkel támogatva;  személyes adatokra vonatkozó kérdésfeltevés, és egyszerű nyelvi eszközökkel válaszadás a hozzá intézett kérdésekre;  kommunikáció nagyon egyszerű, begyakorolt nyelvi panelekkel;  törekvés a célnyelvi normához közelítő kiejtésre, intonációra és beszédtempóra. |
| **A fejlesztés tartalma** | |
| Konkrét, egyszerű, mindennapos kifejezések megértése, ha a partner közvetlenül a tanulóhoz fordul, és világosan, lassan, ismétlésekkel beszél.  A gondosan megfogalmazott, lassan elmondott, a tanulóhoz intézett kérdések és utasítások megértése, rövid, egyszerű útbaigazítások adása és követése.  Részvétel egyszerű beszélgetésben szükség szerinti lassú ismétléssel, körülírással vagy módosítással.  Egyszerű, az osztálytermi rutincselekvésekhez kapcsolódó kommunikáció.  Beszédszándék kifejezése verbális és nonverbális eszközökkel (például bemutatkozás, bemutatás, valamint az üdvözlés és elköszönés alapvető formáinak használata, kérés, kínálás, érdeklődés mások hogyléte felől, reagálás hírekre).  Egyszerű kérdések és állítások megfogalmazása, válaszadás, reagálás.  Betanult beszédfordulatok alkalmazása, elemi információk kérésére és nyújtására például a tanulóról, beszélgetőpartneréről, lakóhelyről, a családtagok foglalkozásáról.  A számok, árak, alapvető mennyiségek, idő kezelése.  Érdeklődés árucikkek áráról, egyszerű vásárlási párbeszédek, néhány mondatos telefonbeszélgetések lebonyolítása.  A beszélgetés strukturálásának néhány egyszerű eleme, például beszélgetés kezdeményezése, figyelemfelhívás.  Egyszerű nyelvtani szerkezetek és mondatfajták betanult készletének szűk körű alkalmazása; szavak, illetve szócsoportok összekapcsolása nagyon alapvető lineáris kötőszavakkal.  Nagyon rövid, különálló, többnyire előre betanult megnyilatkozások.  Egyszerű jelenetek közös előadása.  Magyarázat, segítség, ismétlés kérése metakommunikációs eszközökkel.  Metakommunikációs és vizuális eszközök használata a mondanivaló támogatására.  *A fenti tevékenységekhez használható szövegfajták, szövegforrások*  Rövid társalgás, rövid tranzakciós és informális párbeszédek, szerepjátékok, betanult jelenetek, információ hiányán illetve különbözőségén alapuló szövegek. | |

|  |  |
| --- | --- |
| **Fejlesztési** **egység** | **Összefüggő beszéd** |
| **Előzetes tudás** | Az iskolán kívül, az iskoláztatás során és az első idegen nyelv tanulása közben szerzett tapasztalatok, ismeretek, készségek, motiváció. |
| **A tematikai egység nevelési-fejlesztési céljai** | Saját magához és közvetlen környezetéhez kötődő, ismert témákról egyszerű, begyakorolt fordulatokkal rövid megnyilatkozások;  munkájának egyszerű nyelvi eszközökkel történő bemutatása;  a célnyelvi normához közelítő kiejtés, intonáció és beszédtempó alkalmazása. |
| **A fejlesztés tartalma** | |
| Ismerős, személyes témák (saját maga, család, iskola, ismerős helyek, emberek és tárgyak) leírása szóban.  Rövid, egyszerű szövegek felolvasása és emlékezetből történő elmondása.  Történet elmesélése, élménybeszámoló, előre megírt szerep eljátszása egyszerű nyelvtani szerkezetekkel, mondatfajtákkal.  Konkrét szituációkra vonatkozó, különálló szavakból és fordulatokból álló szókincs alkalmazása, ezek összekapcsolása az alapvető lineáris kötőszavakkal.  A helyes kiejtés gyakorlása autentikus hangzóanyag segítségével.  *A fenti tevékenységekhez használható szövegfajták, szövegforrások*  Rövid történetek, témakifejtés, dalok, versek, mondókák, rapszövegek, rövid prezentációk és projektek csoportos bemutatása. | |

|  |  |
| --- | --- |
| **Fejlesztési egység** | **Olvasott szöveg értése** |
| **Előzetes tudás** | Az iskolán kívül, az iskoláztatás során és az első idegen nyelv tanulása közben szerzett tapasztalatok, ismeretek, készségek, motiváció.  Különböző szövegfajták olvasásában való jártasság a tanuló anyanyelvén és az első idegen nyelven. |
| **A tematikai egység nevelési-fejlesztési céljai** | Az ismert nevek, szavak és mondatok megértése egyszerű szövegekben;  az egyszerű leírások, üzenetek, útleírások fő gondolatainak megértése az ismerős szavak, esetleg képek segítségével;  a korosztálynak megfelelő témájú, egyszerű autentikus szöveg lényegének megértése, a szövegből néhány alapvető információ kiszűrése. |
| **A fejlesztés tartalma** | |
| Egyszerű, mindennapi szövegekben (például feliratokon) az ismerős nevek, szavak és egyszerű fordulatok, a nemzetközi és a más nyelven tanult szavak felismerése.  Egyszerű információkat tartalmazó, rövid leíró szövegek fő gondolatának megértése, például hirdetésekben, plakátokon vagy katalógusokban.  Egyszerű, írott, képekkel támogatott instrukciók követése.  Egyszerű üzenetek, például képeslapok szövegének megértése.  Nyomtatványok, űrlapok személyes adatokra vonatkozó kérdéseinek megértése.  Egyszerű, írásos útbaigazítások, útleírások követése.  Az alapvető olvasási stratégiák alkalmazása, például az ismerős nevek, szavak és alapvető fordulatok összekapcsolása, szükség esetén a szöveg különböző részeinek újraolvasása, a szövegekhez kapcsolódó képek, képaláírások, címek, a vizuális információk felhasználása a szöveg megértéséhez.  *A fenti tevékenységekhez használható szövegfajták, szövegforrások*  Hirdetések, reklámok, plakátok, névjegykártyák, feliratok, versek, dalszövegek, újságfőcímek, könyv- és filmcímek, szöveges karikatúrák, képregények, viccek, nagyon egyszerű katalógusok, nyomtatványok, egyszerű üzenetek, útleírások, képeslapok. | |

|  |  |
| --- | --- |
| **Fejlesztési egység** | **Íráskészség** |
| **Előzetes tudás** | Az iskolán kívül, az iskoláztatás során és az első idegen nyelv tanulása közben szerzett tapasztalatok, ismeretek, készségek, motiváció. Bizonyos írásbeli műfajok és jellegzetességeik ismerete. Az írást illetően esetleg már kialakult attitűdök. |
| **A tematikai egység nevelési-fejlesztési céljai** | Ismert témáról rövid, egyszerű mondatok írása;  írásban személyes adatokra vonatkozó egyszerű kérdésekre válaszadás;  minta alapján néhány közismert műfajban egyszerű és rövid, tényközlő szövegek írása őt érdeklő, ismert témákról. |

|  |
| --- |
| **A fejlesztés tartalma** |
| Szavak és rövid, jól olvasható szövegek másolása.  Lista írása.  Egyszerű fordulatok és mondatok írása a legegyszerűbb nyelvi szerkezetek használatával (például hol lakik, mit csinál a tanuló vagy mások).  Adatok kérése és megadása írásban (például számok, dátumok, időpont, név, nemzetiség, cím, életkor); formanyomtatványok kitöltése.  Rövid, egyszerű üdvözlő szöveg, üzenet írása.  Személyes információt, tényt, tetszést vagy nem tetszést kifejező rövid üzenet, komment írása (például internetes fórumon, blogban).  Egyszerű levél, e-mail írása a legfontosabb formai elemek betartásával (például címzés, a kommunikáció tárgyának megjelölése, a címzett megszólítása, búcsúzás).  Kreatív, önkifejező műfajokkal való kísérletezés (például listavers, rapszöveg, rigmus, dalszöveg, rövid jelenet) írása, illetve átírása.  Egyszerű írásos minták követése, aktuális, konkrét és egyszerű tartalmakkal való megtöltése.  Kész szövegekből hasznos fordulatok kiemelése, alkalmazása.  A mondanivaló közvetítése egyéb vizuális eszközökkel (például nyilazás, kiemelés, központozás, internetes/SMS rövidítés, emotikon, rajz, ábra, térkép, kép).  *A**fenti tevékenységekhez használható szövegfajták, szövegforrások*  Hagyományos és elektronikus nyomtatványok, űrlapok, listák, hagyományos és elektronikus képeslapok, poszterszövegek, képaláírások, üzenetek, SMS-ek/MMS-ek, levelek, e-mailek vagy internes profilok, üzenetek, internetes bejegyzések, instrukciók, versek; rapszövegek, rigmusok, dalszövegek, jelenetek. |

**Nyelvi funkciók a francia mint második idegen nyelvre a 9-10. évfolyamon**

**-** a KER A/1 szinthez illeszkedve és a kerettantervi ajánlás alapján (a zárójelben olvasható francia nyelvű kifejezések példák):

* köszönési formák (üdvözlés és elköszönés) értelmezése és kifejezése (Salut! Bonjour! Bonsoir! A bientôt! Au revoir!)
* köszönet kifejezése (Merci beaucoup. Merci.)
* köszönetre történő reakció megfogalmazása (De rien.)
* megszólítás kifejezése (Pardon, …)
* bemutatkozás megfogalmazása (Je suis André . Je m’appelle André. Mon nom est André.)
* információkérés, információadás (Quel âge as-tu? J’ai 14 ans. Où habites-tu? J’habite à … Tu viens d’où? Je viens de ... Comment est ta chambre? Où vas-tu en vacances?)
* hogylét iránti érdeklődés (Ça va?)
* hogylét iránti érdeklődésre történő reakció kifejezése (Ça va. Pas trop bien. Merci, je vais très bien.)
* bocsánatkérés értelmezése és annak kifejezése (Excusez-moi.)
* bocsánatkérésre történő reakció megfogalmazása (Ce n’est pas grave.)
* jókívánságok kifejezése (Bon/ Joyeux anniveraire. Amuse-toi bien! Bon rétablissement!)
* főbb ünnepekhez kapcsolódó szófordulatok (Joyeux Noël. Joyeuses Pâques. Bonne année.)
* megszólítás és elköszönés kifejezése írott, személyes szövegekben, pl. baráti levélben és e-mailben (Cher Paul, Chère Annie, Amitiés, Amicalement, A +)
* véleménykérés és arra reagálás (Tu aimes chanter? Oui. Est-ce que ce livre est intéressant? Oui, beaucoup!)
* tetszés, illetve nem tetszés kifejezése (Très bien. C’est super. Ce n’est pas bien. Je trouve ça super.)
* dolgok, személyek megnevezése, rövid/egyszerű jellemzése (C’est sympa. C’est ma mère.)
* igenlő vagy nemleges válasz kifejezése (Oui. Non. ne … pas. Je n’ai pas le temps.)
* tudás, illetve nem tudás kifejezése (Aucune idée! Je sais. Je ne sais pas.)
* nem értés megfogalmazása (Je ne comprends pas.)
* visszakérdezés kifejezése nem értés esetén (Pardon?)
* alapvető érzések kifejezése (Je suis content/triste.)
* betűzés kérésnek kifejezése (Épèle ton nom, s.t.p.)
* utasítások értelmezése és azokra történő reakció kifejezése (Viens ici! Lis le texte!)
* akarat, kívánság kifejezése (Je voudrais…)
* bánat / bosszúság kifejezése (Dommage! / Désolé/e!)
* öröm kifejezése (Génial!)
* elégedettség / elégedetlenség kifejezése (Chouette! / Dommage!)
* elismerés és dicséret kifejezése (Superbe)
* ítélet, kritika kifejezése (Ce n’est pas vrai.)
* felkérés lassúbb, hangosabb beszédre (Pourrais-tu parler plus lentement / plus fort?)
* sajnálat kifejezése (Désolé!)
* meghívás és arra történő reakció kifejezése (Tu viens? Oui, bien sûr. Malheureusement non.)
* javaslat és arra reagálás (Allons au cinéma! Bonne idée!)
* kérés és arra történő reakció kifejezése (Tu peux m’aider? Oui, bien sûr. Oui, avec plaisir. Non. Un thé, s.v.p.!)
* kínálás és arra történő reakció kifejezése (Tu veux encore du gâteau? Tu prends un/du café? Oui, merci. Non, merci.)

**Nyelvi elemek, struktúrák a francia mint második idegen nyelvre a 9-10. évfolyamon**

**-** a KER A1 szinthez illeszkedve és a kerettantervi ajánlás alapján (a zárójelben olvasható francia nyelvű kifejezések példák)

* cselekvés, történés, létezés kifejezése jelen időben: ’être’ létige (Je suis …. Tu es …. Vous êtes …?), Présent (J’aime danser. Je fais du piano. Je chante.), rendhagyó igék (Qu’est-ce que tu prends? Qu’est-ce que tu dis?), verbes réfléchis
* birtoklás: avoir, birtokos névmás
* felszólító mód: impératif (Regarde/ Regardons/ Regardez.)
* melléknevek egyeztetése: grand,-e
* többes szám: les enfants, les animaux, grands/grandes
* mennyiségi viszonyok: tőszámnevek és sorszámok, határozott és határozatlan mennyiség (un, deux, premier/-ère, une part de gâteau, beaucoup de/d’, peu de, tout, quelques)
* térbeli viszonyok: irányok és helymeghatározás, elöljárószók (ici, là, à gauche, à droite, en bas)
* időbeli viszonyok: gyakoriság – à quelle fréquence? (parfois, souvent, toujours, jamais, une fois par, tous les jours), időpontok - Quand? (lundi, le week-end, en été, en hiver, cette semaine, la semaine prochaine, de … à, juste) A quelle heure? (à 8 heures, vers 8 heures)
* szövegkohéziós eszközök: egyszerű kötőszavak (et, mais, ou, parce que, si), névmások (ce, ça, moi)
* kérdőmondatok, kérdőszavak (qui? qu’est-ce que? où? comment?)
* modalitás: vouloir, „voudrais”, pouvoir, savoir, devoir, il faut igék (Je veux une glace. J’aime bien danser. Je peux/sais danser. Tu sais faire la cuisine? Tu aimes danser? Tu voudrais une glace?)

**A témakörök áttekintő táblázata:**

|  |  |
| --- | --- |
| **Témakör neve** | **Javasolt óraszám** |
| Sujets et situations dans le domaine personnel, : famille, mode de vie | 40 |
| Sujets et situations dans le domaine de son entourage et de l’environnement | 20 |
| Sujets et situations dans le domaine de la salle de classe | 30 |
| Voyage, vacances et tourisme | 15 |
| La vie publique | 12 |
| Attitude face à la langue cible et à l’apprentissage des langues | 30 |
| Sujets interculturels et civilisatoires | 22 |
| Sujets et situations interdisciplinaires | 15 |
| Actualités | 10 |
| Loisirs | 12 |
| Apprentissage, Transmission de la connaissance | 10 |
| **Összes óraszám:** | 216 |

**A fenti kerettantervi témakörökhöz illeszkedő témák évfolyamonként**

**9. évfolyam**

|  |  |  |
| --- | --- | --- |
| **Témák** | **Kapcsolódási pontok** | **Óraszám** |
| *Személyes vonatkozások, család*  A tanuló személye, életrajza, életének fontos állomásai.  Családi élet.  Otthoni teendők.  Családtagok bemutatása. | *Etika*: önismeret, ember az időben: gyermekkor, ifjúság, felnőttkor, öregkor, családi élet. | *15* |
| *Ember és társadalom*  Emberek belső jellemzése.  Konfliktusok és kezelésük.  Társadalmi szokások nálunk és a célországokban. | *Etika*: társas kapcsolatok, előítélet, tolerancia, bizalom, együttérzés; fogyatékkal élők, szegények és gazdagok. | *10* |
| *Környezetünk*  Az otthon, a lakóhely és környéke (a lakószoba, a lakás, a ház bemutatása, bútorok). Lakáskeresés.  Lakberendezési stílusok.  Időjárás, éghajlat. | *Biológia-egészségtan:* az időjárás tényezői. | *15* |
| *Az iskola*  A nyelvtanulás, a nyelvtudás szerepe, fontossága.  Az internet szerepe az iskolában, a tanulásban. | *Történelem, társadalmi, és állampolgári ismeretek*: a tudás fogalmának átalakulása, a tanulás technikái, élethosszig tartó tanulás.  *Informatika:* digitális tudásbázisok, könyvtári információs rendszerek. | *15* |
| *A munka világa*  Továbbképzések,tanulási lehetőségek.  Az iskolán kívüli tanulás. | *Technika, életvitel és gyakorlat*: pályaorientáció és munka. | *10* |
| *Életmód*  Napirend, időbeosztás.  Mindennapi teendők.  Napszakok.  Életünk és a stressz.  Ételek,italok kedvenc ételek, sütés-főzés.  Bevásárlás.  Étkezdében, étteremben. Receptek. | *Biológia-egészségtan:* testrészek, egészséges életmód, a betegségek ismérvei, fogyatékkal élők, betegségmegelőzés, elsősegély.  *Testnevelés és sport:* a rendszeres testedzés hatása a szervezetre, relaxáció. | *16* |
| *Szabadidő, művelődés, szórakozás*  Szabadidős elfoglaltságok, hobbik. Színház, mozi, koncert, kiállítás.  Sportolás, kedvenc sport.  Olvasás, rádió, tévé, számítógép, internet.  Kulturális és sportélet nálunk és a célországokban. | *Földrajz:* más népek kultúrái.  *Magyar nyelv és irodalom:* rövid epikai, lírai, drámai művek olvasása, a reklám és a popzene új szóbeli költészete.  *Informatika:* e-könyvek, médiatudatosság.  *Testnevelés és sport:* táncok, népi játékok, példaképek szerepe, sportágak jellemzői.  *Ének-zene*: népzene, klasszikus zene, pop- zene.  *Dráma és tánc:* a szituáció alapelemei, beszédre késztetés, befogadás, értelmezés, különböző kultúrák mítoszai, mondái.  *Vizuális kultúra:* művészi alkotások leírása, értelmezése. | *12* |
| *Utazás, turizmus*  Turistaként a célországban.  Turisztikai célpontok. | *Technika, életvitel és gyakorlat:* közlekedési ismeretek, közlekedésbiztonság, fenntarthatóság, környezettudatosság a közlekedésben.  *Földrajz:* a kulturális élet földrajzi alapjai, nyelvek és vallások, egyes meghatározó jellegű országok turisztikai jellemzői. | *15* |

**Tevékenységek, munkaformák**

- internetes kutatás

- interjú

- szerepjáték

- közvéleménykutatás

- társasjáték

**10. évfolyam**

|  |  |  |
| --- | --- | --- |
| **Témák** | **Kapcsolódási pontok** | **Óraszám** |
| *Személyes vonatkozások, család*  A tanuló személye, életrajza, életének fontos állomásai.  Személyes tervek. | *Technika, életvitel és gyakorlat*: család és háztartás.  *Etika*: önismeret, ember az időben: gyermekkor, ifjúság, felnőttkor, öregkor, családi élet. | *10* |
| *Ember és társadalom*  Emberek külső jellemzése.  Baráti kör.  Ünnepek,családi ünnepek. Ünnep megszervezése, vendégek meghívása, meghívás elfogadása, lemondása.  Ünnepek a célországban.  Öltözködés, divat. Ruhadarabok. Divatkatalógusok.  Vásárlás áruházban. | *Etika*: társas kapcsolatok, előítélet, tolerancia, bizalom, együttérzés; fogyatékkal élők, szegények és gazdagok. | *15* |
| *A munka világa*  Foglalkozások és a szükséges kompetenciák.  Önéletrajz, állásinterjú. Motivációs levél.  Szakmai gyakorlat.  Álláshirdetés.  Különleges foglalkozások. | *Technika, életvitel és gyakorlat*: pályaorientáció és munka. | *18* |
| *Életmód*  Napirend, időbeosztás.  A testmozgás szerepe az egészség megőrzésében, testápolás).  Gyakori betegségek, sérülések, baleset. Gyógykezelés (orvosnál).  Életmód nálunk és a célországokban.  Testrészek.  Tanácsadás, gyógykezelési praktikák. Alternatív gyógykezelési módok, stresszoldás. | *Technika, életvitel és gyakorlat*: testi és lelki egészség, balesetek megelőzése, egészséges ételek.  *Biológia-egészségtan:* testrészek, egészséges életmód, a betegségek ismérvei, fogyatékkal élők, betegségmegelőzés, elsősegély.  *Testnevelés és sport:* a rendszeres testedzés hatása a szervezetre, relaxáció. | *15* |
| *Szabadidő, művelődés, szórakozás*  Szabadidős elfoglaltságok, hobbik. | *Földrajz:* más népek kultúrái.  *Magyar nyelv és irodalom:* rövid epikai, lírai, drámai művek olvasása, a reklám és a popzene új szóbeli költészete.  *Informatika:* e-könyvek, médiatudatosság.  *Testnevelés és sport:* táncok, népi játékok, példaképek szerepe, sportágak jellemzői.  *Ének-zene*: népzene, klasszikus zene, pop- zene.  *Dráma és tánc:* a szituáció alapelemei, beszédre késztetés, befogadás, értelmezés, különböző kultúrák mítoszai, mondái.  *Vizuális kultúra:* művészi alkotások leírása, értelmezése. | *10* |
| *Utazás, turizmus*  A közlekedés eszközei, lehetőségei, a tömegközle­kedés, a kerékpáros közlekedés. Menetrendek, tájékoztatók.  Reptéren, pályaudvaron.  Egy idegen városban.  Útbaigazítás, turistainformáció.  Látnivalók, szórakozási lehetőségek a célországban.  Utazási előkészületek, egy utazás megtervezése, megszervezése.  Szálláslehetőségek (camping, ifjúsági szállás, szálloda, bérelt lakás vagy ház, lakáscsere stb.). Turisztikai célpontok. | *Technika, életvitel és gyakorlat:* közlekedési ismeretek, közlekedésbiztonság, fenntarthatóság, környezettudatosság a közlekedésben.  *Földrajz:* a kulturális élet földrajzi alapjai, nyelvek és vallások, egyes meghatározó jellegű országok turisztikai jellemzői. | *15* |
| *Tudomány és technika*  A technikai eszközök szerepe a mindennapi életben. | *Történelem, társadalmi és állampolgári ismeretek; fizika*: tudománytörténeti jelentőségű felfedezések, találmányok.  *Informatika:* számítógépen keresztül való kapcsolattartás, információ keresése, az informatikai eszközöket alkalmazó média megismerése, az elterjedt infokommunikációs eszközök előnyeinek és kockázatainak megismerése, a netikett alapjainak megismerése, élőszóval kísért bemutatók és felhasználható eszközeik. | *15* |
| *Gazdaság és pénzügyek*  A pénz szerepe a mindennapokban.  Vásárlás, szolgáltatások (például posta, bank).  Háztartási eszközök javíttatása, szerelő hívása telefonon.  Telefonos ügyintézés, üzenethagyás. | *Technika, életvitel és gyakorlat:* család és háztartás, tudatos vásárlás, pénzügyi ismeretek.  *Történelem, társadalmi és állampolgári ismeretek:* a jövedelem szerepe a családban, kiadás, bevétel, megtakarítás, hitel rezsi, zsebpénz. | *10* |

**Tevékenységek, munkaformák**

- internetes kutatás

- interjú

- szerepjáték

- közvéleménykutatás

- társasjáték

- projektmunka

- kiselőadás, PPt prezentáció

**11–12. évfolyam**

A 11. évfolyamra már A1+ szintű nyelvtudással érkezik a második idegen nyelvből a tanuló, és célja az, hogy nyelvtudását tovább fejlessze. Középiskolai tanulmányai végére már rendelkezik bizonyos szintű tudással és tapasztalattal ahhoz, hogy nyelvtudását fel tudja használni a körülötte lévő világ megismerésére, információszerzésre és –cserére, valamint valós kommunikációra, kapcsolatépítésre.

Ebben a szakaszban új témakörként jelenik meg a tudomány és technika, a kommunikáció, a többi témakörnél a különbséget a tanulási eredmények bővülése, árnyaltabbá válása jelenti.

Változatlanul fontos szerepet kap az önálló nyelvtanulás fejlesztése, mert a középiskolai évek végére a tanulónak második idegen nyelvből is képessé kell válnia nyelvtudása önálló fenntartására és továbbfejlesztésére, valamint arra, hogy nyelvtudását személyes és szakmai életében való használatra adaptálni tudja.

A szakasz végére a tanuló eléri a KER szerint meghatározott A2 szintet.

A kerettantervek a kötelező tartalmat témakörökön keresztül közelítik meg. Az egyes témakörök mellett az évfolyamra kötelező nyelvi funkciók és nyelvi elemek, struktúrák kerültek megfogalmazásra. A listákban kizárólag az újonnan belépő elemek jelennek meg, melyek a 9-10. évfolyamokon meghatározottakra épülnek, azok további fejlesztését egészítik ki.

|  |  |
| --- | --- |
| **Fejlesztési egység** | **Hallott szöveg értése** |
| **Előzetes tudás** | A1, azaz a tanuló már megért ismerős szavakat és alapvető fordulatokat, amelyek a személyére, családjára vagy a közvetlen környezetében előforduló konkrét dolgokra vonatkoznak. |
| **A tematikai egység nevelési-fejlesztési céljai** | Az ismert szavak, a leggyakoribb fordulatok megértése, ha közvetlen, személyes dolgokról van szó;  a rövid, világos, egyszerű megnyilatkozások, szóbeli közlések lényegének megértése;  néhány, a megértést segítő alapvető stratégia egyre önállóbb alkalmazása. |
| **A fejlesztés tartalma** | |
| Az ismert nyelvi elemekre támaszkodó, szükség szerint nonverbális elemekkel támogatott célnyelvi óravezetés folyamatos követése (például osztálytermi rutincselekvések, a közös munka megszervezése, eszközhasználat) és a tanári utasítások megértése.  A legfontosabb témákkal kapcsolatos fordulatok és kifejezések megértése (például alapvető személyes és családi adatok, vásárlás, közvetlen környezet, foglalkozás).  A lényeges információ megértése és kiszűrése kiszámítható, hétköznapi témákról szóló rövid hangfelvételekből, ha a megszólalók lassan és világosan beszélnek.  Az egyszerű, begyakorolt beszélgetésekbe való bekapcsolódáshoz szükséges alapvető információk megértése.  Lassú és világos, köznapi beszélgetés témájának megértése.  Ismerős témákról folyó, világos, köznyelvi beszéd megértése, szükség esetén visszakérdezés segítségével.  Egyszerű útbaigazítás megértése például gyalogos közlekedés vagy tömegközlekedés használata esetén.  Telefonbeszélgetésben az alapvető információk megértése (hívás tárgya, kit kell keresni stb.).  A tényközlő televíziós és rádiós hírműsorok témaváltásainak követése, a tartalom lényegének megértése.  Különböző beszélők egyre nagyobb biztonsággal való megértése, amennyiben azok a célnyelvi normának megfelelő kiejtéssel, a tanuló nyelvi szintjéhez igazított tempóban, szükség esetén szüneteket tartva és a lényegi információkat megismételve beszélnek.  Alapvető stratégiák használata, például azismeretlen szavak jelentésének kikövetkeztetése a szövegösszefüggésből, a nemzetközi vagy más nyelven tanult szavak felhasználása a hangzó szöveg megértéséhez, a várható vagy a megjósolható információk keresése.  A vizuális elemek (képek, gesztusok, mimika, testbeszéd) felhasználása a szövegértés támogatására.  *A fenti tevékenységekhez használható szövegfajták, szövegforrások*  Üzenetek, útbaigazítás, rövid részletek a médiából (például időjárás-jelentés, interjúk, riportok), dalok, kisfilmek, rajz- és animációs filmek, történetek, versek, párbeszédek. | |

|  |  |
| --- | --- |
| **Fejlesztési egység** | **Szóbeli interakció** |
| **Előzetes tudás** | A1 nyelvi szint, azaz egyszerű nyelvi eszközökkel, begyakorolt beszédfordulatokkal folytatott kommunikáció. Személyes adatokra vonatkozó kérdések és válaszok. |
| **A tematikai egység nevelési-fejlesztési céljai** | Kommunikáció egyszerű és közvetlen információcserét igénylő feladatokban számára ismert témákról egyszerű nyelvi eszközökkel, begyakorolt beszédfordulatokkal;  részvétel rövid beszélgetésekben;  kérdésfeltevés és válaszadás kiszámítható, mindennapi helyzetekben;  gondolatok és információk cserélje ismerős témákról;  egyre több kompenzációs stratégia tudatos alkalmazása, hogy megértesse magát, illetve megértse beszédpartnerét;  törekvés a célnyelvi normához közelítő kiejtésre, intonációra és beszédtempóra. |
| **A fejlesztés tartalma** | |
| Kapcsolatok létesítése: üdvözlés, elköszönés, bemutatkozás, mások bemutatása.  Beszélgetés kezdeményezése, fenntartása és befejezése egyszerű módon.  A mindennapi élet gyakran előforduló feladatainak megoldása (például utazás, útbaigazítás, szállás, étkezés, vásárlás, bank).  Mindennapos gyakorlati kérdések megvitatása (például barátok meghívása, programok szervezése, megvitatása), egyszerű, mindennapi információk megszerzése és továbbadása.  Érzések egyszerű kifejezése, köszönetnyilvánítás, egyszerű tanácsok kérése és adása.  Vélemény egyszerű kifejezése (tetszés és nemtetszés, érdeklődés mások véleménye iránt, egyetértés és egyet nem értés)  Az alapvető kommunikációs szükségletekhez, egyszerű, begyakorolt tranzakciók lebonyolításához elegendő szókincs és néhány egyszerű szerkezet helyes használata.  A leggyakrabban előforduló kötőszavak alkalmazása szócsoportok és egyszerű mondatok összekapcsolására.  A célnyelv tudatos használata a tanórai tevékenységek során a tanárral és a társakkal.  Lehetőség esetén kapcsolatfelvétel, rövid társalgásban való részvétel célnyelvi beszélőkkel.  Rákérdezés a meg nem értett kulcsszavakra vagy fordulatokra, ismétlés kérése megértés hiányában.  Metakommunikációs és vizuális eszközök használata a mondanivaló támogatására.  *A fenti tevékenységekhez használható szövegfajták, szövegforrások*  Szerepjátékok, társasjátékok, dramatizált jelenetek, rövid társalgás, véleménycsere, információcsere, tranzakciós és informális párbeszédek. | |

|  |  |
| --- | --- |
| **Fejlesztési egység** | **Összefüggő beszéd** |
| **Előzetes tudás** | A1, azaz a tanuló bemutatja magát és környezetét egyszerű fordulatokkal és mondatokkal. |
| **A tematikai egység nevelési-fejlesztési céljai** | Rövid, összefüggő beszéd egyre bővülő szókinccsel, egyszerű beszédfordulatokkal magáról és közvetlen környezetéről;  megértetés a szintnek megfelelő témakörökben;  a célnyelvi normához közelítő kiejtés, intonáció és beszédtempó alkalmazása. |

|  |
| --- |
| **A fejlesztés tartalma** |
| Egyre bővülő szókinccsel, egyszerű nyelvi elemekkel megfogalmazott szöveg elmondása ismert témákról, felkészülés után.  Történetmesélés, élménybeszámoló egyszerű nyelvtani szerkezetekkel, mondatfajtákkal.  A mindennapi környezet (emberek, helyek, család, iskola, állatok), továbbá tervek, szokások, napirend és személyes tapasztalatok bemutatása.  Egyszerű állítások, összehasonlítások, magyarázatok, indoklások megfogalmazása.  Csoportos előadás vagy prezentáció jegyzetek alapján.  Önálló vagy csoportban létrehozott alkotás rövid bemutatása és értékelése (például közös plakát).  Az összefüggő beszéd létrehozásakor a begyakorolt nyelvi eszközök használata, ismerős helyzetekben ezek egyszerű átrendezése, kibővítése.  A helyes kiejtés gyakorlása autentikus hangzóanyag segítségével.  *A fenti tevékenységekhez használható szövegfajták, szövegforrások*  Rövid történetek, témakifejtés, képleírás, élménybeszámoló, véleménynyilvánítás, bejelentés, csoportos előadás vagy prezentáció, projekt bemutatása. |

|  |  |
| --- | --- |
| **Fejlesztési egység** | **Olvasott szöveg értése** |
| **Előzetes tudás** | A1, azaz a tanuló megérti egyszerű leírások, üzenetek, útleírások fő gondolatait, alapvető információkat keres nagyon egyszerű szövegekben. Tudja, hogy a szövegek címe, megformálása, a hozzá tartozó képek segítenek a szöveg megértésében. |
| **A tematikai egység nevelési-fejlesztési céljai** | Az adott helyzetben fontos konkrét információk megtalálása egyszerű, ismerős témákról írt autentikus szövegekben;  egyszerű instrukciók megértése, a fontos információk kiszűrése egyszerű magánlevelekből, e-mailekből és rövid eseményeket tartalmazó szövegekből. |
| **A fejlesztés tartalma** | |
| Konkrét információk megértése rövid, egyszerű nyelvi eszközökkel megfogalmazott, mindennapi szövegekben (például hirdetések, prospektusok, étlap, menetrend).  Lényeges információk megtalálása egyszerű, ismerős témákkal kapcsolatos magánlevelekben, e-mailekben, brosúrákban és rövid, eseményeket tartalmazó újságcikkekben.  A közhasználatú táblák és feliratok megértése utcán, nyilvános helyeken és iskolában.  A mindennapi életben előforduló egyszerű használati utasítások, instrukciók megértése.  Közismert témákhoz kapcsolódó konkrét információk keresése honlapokon.  Egyszerű, rövid történetek, mesék, versek és egyszerűsített célnyelvi irodalmi művek olvasása.  Alapvető szövegértési stratégiák használata, például a nemzetközi és a más nyelven tanult szavak, a várható vagy megjósolható információk keresése, továbbá a logikai, illetve időrendi kapcsolatokra utaló szavak felismerése.  Az autentikus szövegek jellegéből fakadó ismeretlen fordulatok kezelése a szövegben.  *A fenti tevékenységekhez használható szövegfajták, szövegforrások*  Hirdetések, plakátok, nyomtatványok, egyszerű üzenetek, útleírások, képeslapok, feliratok, étlapok, menetrendek, egyszerű biztonsági előírások, eseményeket leíró újságcikkek, hagyományos és elektronikus magánlevelek, internetes fórumok hozzászólásai, képregények, ismeretterjesztő szövegek, egyszerűsített irodalmi szövegek, történetek, versek, dalszövegek. | |

|  |  |
| --- | --- |
| **Fejlesztési egység** | **Íráskészség** |
| **Előzetes tudás** | A1, azaz a tanuló minta alapján néhány közismert műfajban nagyon egyszerű és rövid, tényközlő szövegeket ír őt érdeklő, ismert témákról. |
| **A tematikai egység nevelési-fejlesztési céljai** | Összefüggő mondatokat írása a közvetlen környezetével kapcsolatos témákról;  az írás kommunikációs eszközeként történő használata egyszerű interakciókban;  ismerős témákhoz kapcsolódó gondolatok egyszerű kötőszavakkal összekapcsolt mondatsorokban, írásban történő kifejezése;  minta alapján néhány műfajban egyszerű és rövid, tényközlő szövegek írása őt érdeklő, ismert témákról. |
| **A fejlesztés tartalma** | |
| Szavak és rövid, jól olvasható szövegek másolása és diktálás utáni leírása.  Egyszerű, rövid szövegből vázlat készítése.  Egyszerű szerkezetű, összefüggő mondatok írása a tanuló közvetlen környezetével kapcsolatos témákról, különböző szövegtípusok létrehozása (például leírás, élménybeszámoló, párbeszéd).  Egyszerű írásos minták követése; aktuális, konkrét és egyszerű tartalmakkal való megtöltésük.  Formanyomtatvány kitöltése a tanuló és mások alapvető személyes adataival.  Az írás egyszerű tagolása: rövid bevezetés és lezárás.  Közvetlen szükségletekhez kapcsolódó témákról rövid, egyszerű feljegyzés, üzenet készítése állandósult kifejezések használatával.  Személyes információt, tényt, véleményt kifejező rövid üzenet, komment írása (például internetes fórumon, blogban).  Egyszerű levél, e-mail írása (például köszönetnyilvánítás, elnézéskérés, információközlés, vagy programegyeztetés) a legalapvetőbb szerkezeti és stílusjegyek követésével (például megszólítás, elköszönés).  Rövid, egyszerű önéletrajz írása.  Kreatív, önkifejező műfajokkal való kísérletezés (például vers, rap, rigmus, dalszöveg, rövid jelenet írása, illetve átírása).  Kész szövegekből hasznos fordulatok kiemelése és saját írásában való alkalmazása.  A mondanivaló közvetítése egyéb vizuális eszközökkel (például nyilazás, kiemelés, központozás, internetes/SMS rövidítés, emotikon, rajz, ábra, térkép, kép).  *A fenti tevékenységekhez használható szövegfajták, szövegforrások*  Hagyományos és elektronikus nyomtatványok, listák, hagyományos és elektronikus képeslapok, poszterszövegek, képaláírások, üzenetek, SMS-ek/MMS-ek, levelek, e-mailek vagy internes profilok, üzenetek, internetes bejegyzések, instrukciók, történetek, elbeszélések, mesék, leírások, versek, rapszövegek, rigmusok, dalszövegek, jelenetek. | |

|  |  |
| --- | --- |
| **A fejlesztés várt eredményei a két évfolyamos ciklus végén** | A2 szintű nyelvtudás.  A tanuló képes egyszerű hangzó szövegekből kiszűrni a lényeget és néhány konkrét információt.  Részt tud venni nagyon rövid beszélgetésekben, képes feltenni és megválaszolni kérdéseket kiszámítható, mindennapi helyzetekben, képes gondolatokat és információt cserélni ismerős témákról.  Képes ismerős témakörökben rövid összefüggő szóbeli megnyilatkozásra egyszerű, begyakorolt mondatszerkezetek, betanult fordulatok, alapvető szókincs segítségével. Megért ismerős témákról írt rövid szövegeket, megtalálja a szükséges információkat egyszerű szövegekben, különböző szövegtípusokban.  Összefüggő mondatokat, rövid tényközlő szöveget ír hétköznapi, őt érintő témákról minta alapján. |

**Nyelvi funkciók a francia mint második idegen nyelvre a 11-12. évfolyamon**

**-** a KER A/2 szinthez illeszkedve és a kerettantervi ajánlás alapján(a zárójelben olvasható francia nyelvű kifejezések példák):

* információkérés, információadás (Comment était l’hôtel? Pardon, où est-ce que je trouve un supermarché? Continuez tout droit, puis…)
* véleménykérés és arra reagálás (Tu aimes le film? Oui, je l’aime.)
* egyetértés kifejezése (Tu as raison. C’est vrai. C’est ça. D’accord.)
* egyet nem értés kifejezése (Tu n’as pas raison. Tu te trompes. Je ne trouve pas. Ce n’est pas vrai.)
* akarat kifejezése (Je veux.)
* képesség kifejezése (Je peux.)
* lehetőség kifejezése (Il est possible de …)
* remény kifejezése (J’espère que tu peux venir.)
* bizonyosság, bizonytalanság kifejezése (Je suis sûr. Je ne sais pas s’il pleut ou pas. Je ne sais pas quand j’arrive chez moi.)
* kérés és arra történő reakció kifejezése (Tu peux m’aider? Oui, naturellement. Oui, volontiers. Je suis désolé, je peux pas. Un café, s.v.p.! Je voudrais bien un café.)
* kínálás, illetve javaslat és arra történő reakció kifejezése (Tu veux encore une part de gâteau? Tu veux du café? Oui, merci. Non, merci.)
* meghívás és arra történő reakció kifejezése (Tu viens? Oui, avec plaisir. Désolé, mais non.)
* visszakérdezés kifejezése nem értés esetén (Répétez, s.v.p!)
* öröm kifejezése (Je suis content,-e de …)
* bánat / bosszúság kifejezése (C’est dommage de ….)
* események leírása (D’abord, on a déjeuné, puis on est allés à la plage.)

**Nyelvi elemek és struktúrák a francia mint második idegen nyelvre a 11-12. évfolyamon**

**-** a KER A/2 szinthez illeszkedve és a kerettantervi ajánlás alapján (a zárójelben olvasható francia nyelvű kifejezések példák):

* cselekvés, történés, létezés kifejezése jelen időben: il y a, verbes pronominaux
* cselekvés, történés, létezés kifejezése múlt időben: Imparfait et passé composé (Le livre était intéressant. Hier, j’ai beaucoup dormi.)
* cselekvés, történés, létezés kifejezése jövő időben: futur proche et futur simple. (En été, je vais partir en France.)
* a passzív szerkezet: la voix passive (Le Louvre a été construit …)
* birtoklás: à (Ce vélo est à moi.)
* felszólító mód: impératif (Sois sage. Ayez la bonté…)
* minőségi viszonyok: Comment? Quel,-le – hasonlítás: La France est plus grande que la Hongrie. Kékes est la plus haute montagne en Hongrie.
* térbeli viszonyok: irányok és helymeghatározás (tout droit, auprès de l’église, au coin),
* időbeli viszonyok: gyakoriság – A quelle fréquence? (quelquefois, chaque jour, chaque semaine, chaque mois, chaque année), időpontok - Quand? (de … à, juste) A quelle heure? (à 8 heures, vers 8 heures)
* esetviszonyok: COD, COI, la préposition à (Je t’aide. Il les voit. Écris à ton ami.)
* szövegkohéziós eszközök: egyszerű és páros kötőszavak (pas … mais, et, car, puisque, comme, c’est pourquoi)
* szöveggrammatikai eszközök: névmások, névelők, névmási határozók mint előre és vissza utaló elemek a szövegben (celui, celui-ci …, en, y, COD, COI)

**A témakörök áttekintő táblázata:**

|  |  |
| --- | --- |
| **Témakör neve** | **Javasolt óraszám** |
| Sujets et situations dans le domaine personnel, : famille, mode de vie | 20 |
| Sujets et situations dans le domaine de son entourage et de l’environnement | 20 |
| Sujets et situations dans le domaine de l’école et des métiers | 20 |
| Voyage et vacances, tourisme | 20 |
| Vie publique | 15 |
| Attitude face à la langue cible et à l’apprentissage des langues | 15 |
| Sujets interculturels et civilisatoires | 20 |
| Sujets et situations interdisciplinaires | 15 |
| Actualités | 16 |
| Sciences et technologie, communication | 15 |
| Loisirs | 10 |
| Apprentissage, Transmission de la connaissance | 15 |
| **Összes óraszám:** | 201 |

**11. évfolyam**

|  |  |  |
| --- | --- | --- |
| **Témák** | **Kapcsolódási pontok** | **Óraszám** |
| *Személyes vonatkozások, család*  A tanuló személye, életrajza, életének fontos állomásai.  Személyes tervek.  Családi élet, családi kapcsolatok.  A családi élet mindennapjai, otthoni teendők. | *Technika, életvitel és gyakorlat*: család és háztartás.  *Etika*: generációk kapcsolata, családi élet. | *15* |
| *Ember és társadalom*  Emberek külső és belső jellemzése.  Ünnepek, családi ünnepek.  Ajándékozás, ünnepi készölődés, szervezés.  Társadalmi szokások nálunk és a célországokban. | *Etika*: társas kapcsolatok, előítélet, tolerancia, bizalom, együttérzés; fogyatékkal élők, szegények és gazdagok.  *Technika, életvitel és gyakorlat*: tudatos vásárlás. | *10* |
| *Környezetünk*  Az otthon, a lakóhely és környéke (a lakószoba, a lakás, a ház bemutatása).  Bútorok, berendezés.  Teendők otthon és a ház körül.  Lakhatási formák, együttélés másokkal. Az együttélés szabályai.  Különleges építészeti stílus a célországban.  Környezetvédelem a szűkebb környezetünkben. | *Technika, életvitel és gyakorlat*: fenntarthatóság, környezettudatosság otthon és a lakókörnyezetben, víz és energia- takarékosság, újrahasznosítás.  *Történelem, társadalmi és állampolgári ismeretek.* lakóhely és környék hagyományai.  *Biológia-egészségtan*: élőhely, életközösség, védett természeti érték, változatos élővilág.  *Földrajz*: településtípusok; globális problémák, életminőségek különbségei; a Föld mozgása, az időjárás tényezői, a Föld szépsége, egyedisége. | *15* |
| *Az iskola*  Tantárgyak, tanulmányi munka.  Iskolai sikerek, sikertelenség. Tanulmányi eredmény.  Az ismeretszerzés különböző módjai.  Iskolarendszer a célországban.  Iskolai tapasztalatok, lehetőségek az oktatási rendszerben.  Továbbképzési lehetőségek. | *Történelem, társadalmi és állampolgári ismeretek*: a tudás fogalmának átalakulása, a tanulás technikái, élethosszig tartó tanulás.  *Informatika*: digitális tudásbázisok, könyvtári információs rendszerek. | *10* |
| *A munka világa*  Diákmunka, nyári munkavállalás.  Foglalkozások és a szükséges kompetenciák.  Pályaválasztás, továbbtanulás vagy munkába állás.  Szakmai gyakorlat. Telefonálás a munkahelyen.  Munka és szabadidő.  A hivatás megtalálása. | *Technika, életvitel és gyakorlat*: pályaorientáció és munka. | *15* |
| *Életmód*  Napirend, időbeosztás.  Az egészséges életmód (a helyes és a helytelen táplálkozás, a testmozgás szerepe az egészség megőrzésében, testápolás).  Életünk és a stressz.  Ételek, kedvenc ételek, sütés-főzés.  A sportolás jótékony hatása. Sportágak, extrém sportok.  Étkezés családban, éttermekben, gyorséttermekben.  Étkezési szokások és ételek a célországban.  Étkezés vendégségben. | *Technika, életvitel és gyakorlat*: testi és lelki egészség, balesetek megelőzése, egészséges ételek.  *Biológia-egészségtan*: testrészek, egészséges életmód, a betegségek ismérvei, fogyatékkal élők, betegségmegelőzés, elsősegély.  *Testnevelés és sport*: a rendszeres testedzés szerepe, relaxáció. | *18* |
| *Szabadidő, művelődés, szórakozás*  Szabadidős elfoglaltságok, hobbik. | *Földrajz:* más népek kultúrái.  *Magyar nyelv és irodalom*: különböző kultúrák mítoszai, mondái; a reklám és a popzene új szóbeli költészete.  *Informatika*: e-könyvek, médiatudatosság.  *Testnevelés és sport*: táncok, népi játékok, a sport és olimpia története, példaképek szerepe, sportágak jellemzői.  *Ének-zene*: népzene, klasszikus zene, popzene.  *Dráma és tánc*: a szituáció alapelemei, beszédre késztetés, befogadás, értelmezés.  *Vizuális kultúra*: művészi alkotások leírása, értelmezése. | *10* |
| *Utazás, turizmus*  Turisztikai célpontok a célnyelvi országokban. | *Technika, életvitel és gyakorlat*: közlekedési ismeretek, közlekedésbiztonság, fenntarthatóság, környezettudatosság a közlekedésben.  *Földrajz*: a kulturális élet földrajzi alapjai, nyelvek és vallások, egyes meghatározó jellegű országok turisztikai jellemzői. | *15* |

**Tevékenységek, munkaformák**

- internetes kutatás

- interjú

- szerepjáték

- közvéleménykutatás

- társasjáték

- projektmunka

- kiselőadás, PPt prezentáció

**12. évfolyam**

|  |  |  |
| --- | --- | --- |
| **Témák** | **Kapcsolódási pontok** | **Óraszám** |
| *Személyes vonatkozások, család*  A tanuló személye.  Személyes tervek.  Családi élet, családi kapcsolatok.  Konfliktusok a családban.  Fontos családi események, életutak.  Gyerekkori emlékek. | *Technika, életvitel és gyakorlat*: család és háztartás.  *Etika*: generációk kapcsolata, családi élet. | *10* |
| *Ember és társadalom*  A tizenévesek és a fiatalok világa: kapcsolat a kortársakkal, felnőttekkel.  Női és férfi szerepek, ismerkedés, házasság.  Konfliktusok a házasságban és azok megoldása. Élőítéletek.  Ajándékozás.  Társadalmi szokások nálunk és a célországokban. | *Etika*: társas kapcsolatok, előítélet, tolerancia, bizalom, együttérzés; fogyatékkal élők, szegények és gazdagok.  *Technika, életvitel és gyakorlat*: tudatos vásárlás.  *Földrajz; biológia-egészségtan*: biotermékek. | *10* |
| *Környezetünk*  Személyes tárgyak és bútorok a lakásban.  Időjárás, éghajlat. | *Technika, életvitel és gyakorlat*: fenntarthatóság, környezettudatosság otthon és a lakókörnyezetben, víz és energia- takarékosság, újrahasznosítás.  *Történelem, társadalmi és állampolgári ismeretek.* lakóhely és környék hagyományai.  *Biológia-egészségtan*: élőhely, életközösség, védett természeti érték, változatos élővilág.  *Földrajz*: településtípusok; globális problémák, életminőségek különbségei; a Föld mozgása, az időjárás tényezői, a Föld szépsége, egyedisége. | *10* |
| *Életmód*  Napirend, időbeosztás. Mindennapi kötelezettségek, teendők.  Életmód nálunk és a célországokban. | *Technika, életvitel és gyakorlat*: testi és lelki egészség, balesetek megelőzése, egészséges ételek.  *Biológia-egészségtan*: testrészek, egészséges életmód, a betegségek ismérvei, fogyatékkal élők, betegségmegelőzés, elsősegély.  *Testnevelés és sport*: a rendszeres testedzés szerepe, relaxáció. | *10* |
| *Szabadidő, művelődés, szórakozás*  Szabadidős elfoglaltságok, hobbik.  Hétvégi programok.  Színház, mozi, koncert, kiállítás stb.  Sportolás, kedvenc sport. | *Földrajz:* más népek kultúrái.  *Magyar nyelv és irodalom*: különböző kultúrák mítoszai, mondái; a reklám és a popzene új szóbeli költészete.  *Informatika*: e-könyvek, médiatudatosság.  *Testnevelés és sport*: táncok, népi játékok, a sport és olimpia története, példaképek szerepe, sportágak jellemzői.  *Ének-zene*: népzene, klasszikus zene, popzene.  *Dráma és tánc*: a szituáció alapelemei, beszédre késztetés, befogadás, értelmezés.  *Vizuális kultúra*: művészi alkotások leírása, értelmezése. | *10* |
| *Utazás, turizmus*  A közlekedés eszközei, lehetőségei, a tömegközle­kedés, a kerékpáros közlekedés. Az autó és a kerékpár karbantartása.  Útbaigazítás.  Közlekedés a városban. A közlekedés szabályai. Közlekedési hírek.  Autóval a célországban.  Különleges közlekedése eszközök.  Nyaralás itthon, illetve külföldön.  Utazási előkészületek, egy utazás, útvonal megtervezése, megszervezése.  Utazási iroda, katalógusok, ajánlatok, hirdetések.  Szálláslehetőségek (camping, ifjúsági szállás, szálloda, bérelt lakás vagy ház, lakáscsere stb.). Turisztikai célpontok. | *Technika, életvitel és gyakorlat*: közlekedési ismeretek, közlekedésbiztonság, fenntarthatóság, környezettudatosság a közlekedésben.  *Földrajz*: a kulturális élet földrajzi alapjai, nyelvek és vallások, egyes meghatározó jellegű országok turisztikai jellemzői. | *15* |
| *Tudomány és technika*  A technikai eszközök szerepe a mindennapi életben.  A modern kommunikáció. | *Történelem, társadalmi és állampolgári ismeretek; fizika*: tudománytörténeti jelentőségű felfedezések, találmányok.  *Informatika*: számítógépen keresztül való kapcsolattartás, információ keresése, az informatikai eszközöket alkalmazó média, az elterjedt infokommunikációs eszközök előnyei és kockázatai, a netikett alapjai, élőszóval kísért bemutatók és felhasználható eszközeik. | *15* |
| *Gazdaság és pénzügyek*  Családi gazdálkodás.  A pénz szerepe a mindennapokban.  Mindennapi kiadások, megtakarítás.  Vásárlás, szolgáltatások (például posta, bank).  Pénzügyi problémák.  Ügyintézés a bankban és az interneten.  Vásárlás piacon, szaküzletben és áruházban.  Fogyasztás. | *Technika, életvitel és gyakorlat*: család és háztartás, tudatos vásárlás, pénzügyi ismeretek.  *Történelem, társadalmi és állampolgári ismere*tek: a jövedelem szerepe a családban, kiadás, bevétel, megtakarítás, hitel, rezsi, zsebpénz.  *Matematika*: alapműveletek, grafikonok értelmezése.  *Történelem, társadalmi és állampolgári ismeretek*: a jövedelem szerepe a családban, kiadás, bevétel, megtakarítás, hitel rezsi, zsebpénz. | *13* |

**Tevékenységek, munkaformák**

- irodalmi szöveg feldolgozása

- beszámoló, újságcikk írása

- blogírás

- internetes kutatás

- interjú

- szerepjáték

- közvéleménykutatás

- vitafórum

- társasjáték

- projektmunka

- kiselőadás, PPt prezentáció

- vizsgaszituációk gyakorlása

**11-12. évfolyam Emelt SZINTŰ KÉPZÉS (heti 5 óra)**

A 11‑12. évfolyamon folytatódó nyelvoktatás legfontosabb célja a tanulók idegen nyelvi kommunikatív kompetenciájának további fejlesztése. Az élő idegen nyelv jellegéből adódóan a nyelvoktatásba tartalmát és céljait tekintve minden egyéb kulcskompetencia és a Nemzeti alaptantervben megfogalmazott nevelési cél beépíthető. A középiskolai tanulmányok végére a tanulók kellő tapasztalattal és tudással rendelkeznek ahhoz, hogy a körülöttük lévő világot tágabb kontextusban is értelmezni tudják, nyelvi ismereteiknek köszönhetően széleskörű információszerzésre és viszonyításra is képesek. A középiskolai évekre egységesen meghatározott témakörökhöz a megadott szempontok segítenek eligazodni abban, hogyan valósíthatók meg az idegen nyelvek oktatása során a NAT-ban meghatározott fejlesztési célok, és hogyan fejleszthetők a kulcskompetenciák a nyelvtanítás során. A nevelési célok közül ezen a szinten is kiemelt fontosságú a tanulás tanítása, mivel a tanulóknak a 12. évfolyam végére olyan tanulási képességekkel kell rendelkezniük, amelyek lehetővé teszik nyelvtudásuk önálló fenntartását és továbbfejlesztését további tanulmányaik vagy munkájuk során, valamint egész életükön át.

A 12. évfolyamon – különösen emelt szintű képzés vagy egyéni ambíciók, tehetséges tanulók esetén – lehetőséget kell biztosítani arra is, hogy a tanulók megismerjék a nyelvi érettségi felépítését, követelményeit, és elsajátítsák az ezeknek megfelelő stratégiákat; megismerjék az érettségi során használt értékelési szempontokat, és alkalmazni tudják azokat önértékelésük során; illetve gyakorlatot szerezzenek az érettségi vizsga feladatainak megoldásában is.

Növeli a motivációt, ha a nyelvoktatás lehetőséget biztosít a tanulókat érdeklő tantárgyi tartalmak célnyelvi feldolgozására és az infokommunikációs technológiák használatára.

A 12. évfolyam a tanulók számára a továbbtanulás vagy a munka világába történő kilépés előtti utolsó tanév. A nyelvoktatásban is hangsúlyt kell kapnia az ezekre történő felkészítésnek, a szükséges készségek fejlesztésének. A tanulók jövőjét érintő fontos döntésekben a nyelvtanár is sokat segíthet, például a feldolgozott témák megfelelő kiválasztásával és az ok-okozati viszonyokat, követelményeket feltáró feladatokkal.

**Az emelt szintű képzésben második idegen nyelvből a gimnázium 12. évfolyamának végére a tanulóknak el kell jutniuk az európai hatfokú skála (KER) harmadik szintjére, azaz a B1 szintre.**

|  |  |
| --- | --- |
| **Fejlesztési egység** | **Hallott szöveg értése** |
| **Előzetes tudás** | A1, azaz a tanuló már megért ismerős szavakat és alapvető fordulatokat, amelyek a személyére, családjára vagy a közvetlen környezetében előforduló konkrét dolgokra vonatkoznak. |
| **A tematikai egység nevelési-fejlesztési céljai** | Az ismert szavak, a leggyakoribb fordulatok megértése, ha közvetlen, személyes dolgokról van szó;  a rövid, világos, egyszerű megnyilatkozások, szóbeli közlések lényegének megértése;  néhány, a megértést segítő alapvető stratégia egyre önállóbb alkalmazása. |
| **A fejlesztés tartalma** | |
| Az ismert nyelvi elemekre támaszkodó, szükség szerint nonverbális elemekkel támogatott célnyelvi óravezetés folyamatos követése (például osztálytermi rutincselekvések, a közös munka megszervezése, eszközhasználat) és a tanári utasítások megértése.  A legfontosabb témákkal kapcsolatos fordulatok és kifejezések megértése (például alapvető személyes és családi adatok, vásárlás, közvetlen környezet, foglalkozás).  A lényeges információ megértése és kiszűrése kiszámítható, hétköznapi témákról szóló rövid hangfelvételekből, ha a megszólalók lassan és világosan beszélnek.  Az egyszerű, begyakorolt beszélgetésekbe való bekapcsolódáshoz szükséges alapvető információk megértése.  Lassú és világos, köznapi beszélgetés témájának megértése.  Ismerős témákról folyó, világos, köznyelvi beszéd megértése, szükség esetén visszakérdezés segítségével.  Egyszerű útbaigazítás megértése például gyalogos közlekedés vagy tömegközlekedés használata esetén.  Telefonbeszélgetésben az alapvető információk megértése (hívás tárgya, kit kell keresni stb.).  A tényközlő televíziós és rádiós hírműsorok témaváltásainak követése, a tartalom lényegének megértése.  Különböző beszélők egyre nagyobb biztonsággal való megértése, amennyiben azok a célnyelvi normának megfelelő kiejtéssel, a tanuló nyelvi szintjéhez igazított tempóban, szükség esetén szüneteket tartva és a lényegi információkat megismételve beszélnek.  Alapvető stratégiák használata, például azismeretlen szavak jelentésének kikövetkeztetése a szövegösszefüggésből, a nemzetközi vagy más nyelven tanult szavak felhasználása a hangzó szöveg megértéséhez, a várható vagy a megjósolható információk keresése.  A vizuális elemek (képek, gesztusok, mimika, testbeszéd) felhasználása a szövegértés támogatására.  *A fenti tevékenységekhez használható szövegfajták, szövegforrások*  Üzenetek, útbaigazítás, rövid részletek a médiából (például időjárás-jelentés, interjúk, riportok), dalok, kisfilmek, rajz- és animációs filmek, történetek, versek, párbeszédek. | |

|  |  |
| --- | --- |
| **Fejlesztési egység** | **Szóbeli interakció** |
| **Előzetes tudás** | A1 nyelvi szint, azaz egyszerű nyelvi eszközökkel, begyakorolt beszédfordulatokkal folytatott kommunikáció. Személyes adatokra vonatkozó kérdések és válaszok. |
| **A tematikai egység nevelési-fejlesztési céljai** | Kommunikáció egyszerű és közvetlen információcserét igénylő feladatokban számára ismert témákról egyszerű nyelvi eszközökkel, begyakorolt beszédfordulatokkal;  részvétel rövid beszélgetésekben;  kérdésfeltevés és válaszadás kiszámítható, mindennapi helyzetekben;  gondolatok és információk cserélje ismerős témákról;  egyre több kompenzációs stratégia tudatos alkalmazása, hogy megértesse magát, illetve megértse beszédpartnerét;  törekvés a célnyelvi normához közelítő kiejtésre, intonációra és beszédtempóra. |
| **A fejlesztés tartalma** | |
| Kapcsolatok létesítése: üdvözlés, elköszönés, bemutatkozás, mások bemutatása.  Beszélgetés kezdeményezése, fenntartása és befejezése egyszerű módon.  A mindennapi élet gyakran előforduló feladatainak megoldása (például utazás, útbaigazítás, szállás, étkezés, vásárlás, bank).  Mindennapos gyakorlati kérdések megvitatása (például barátok meghívása, programok szervezése, megvitatása), egyszerű, mindennapi információk megszerzése és továbbadása.  Érzések egyszerű kifejezése, köszönetnyilvánítás, egyszerű tanácsok kérése és adása.  Vélemény egyszerű kifejezése (tetszés és nemtetszés, érdeklődés mások véleménye iránt, egyetértés és egyet nem értés)  Az alapvető kommunikációs szükségletekhez, egyszerű, begyakorolt tranzakciók lebonyolításához elegendő szókincs és néhány egyszerű szerkezet helyes használata.  A leggyakrabban előforduló kötőszavak alkalmazása szócsoportok és egyszerű mondatok összekapcsolására.  A célnyelv tudatos használata a tanórai tevékenységek során a tanárral és a társakkal.  Lehetőség esetén kapcsolatfelvétel, rövid társalgásban való részvétel célnyelvi beszélőkkel.  Rákérdezés a meg nem értett kulcsszavakra vagy fordulatokra, ismétlés kérése megértés hiányában.  Metakommunikációs és vizuális eszközök használata a mondanivaló támogatására.  *A fenti tevékenységekhez használható szövegfajták, szövegforrások*  Szerepjátékok, társasjátékok, dramatizált jelenetek, rövid társalgás, véleménycsere, információcsere, tranzakciós és informális párbeszédek. | |

|  |  |
| --- | --- |
| **Fejlesztési egység** | **Összefüggő beszéd** |
| **Előzetes tudás** | A1, azaz a tanuló bemutatja magát és környezetét egyszerű fordulatokkal és mondatokkal. |
| **A tematikai egység nevelési-fejlesztési céljai** | Rövid, összefüggő beszéd egyre bővülő szókinccsel, egyszerű beszédfordulatokkal magáról és közvetlen környezetéről;  megértetés a szintnek megfelelő témakörökben;  a célnyelvi normához közelítő kiejtés, intonáció és beszédtempó alkalmazása. |

|  |
| --- |
| **A fejlesztés tartalma** |
| Egyre bővülő szókinccsel, egyszerű nyelvi elemekkel megfogalmazott szöveg elmondása ismert témákról, felkészülés után.  Történetmesélés, élménybeszámoló egyszerű nyelvtani szerkezetekkel, mondatfajtákkal.  A mindennapi környezet (emberek, helyek, család, iskola, állatok), továbbá tervek, szokások, napirend és személyes tapasztalatok bemutatása.  Egyszerű állítások, összehasonlítások, magyarázatok, indoklások megfogalmazása.  Csoportos előadás vagy prezentáció jegyzetek alapján.  Önálló vagy csoportban létrehozott alkotás rövid bemutatása és értékelése (például közös plakát).  Az összefüggő beszéd létrehozásakor a begyakorolt nyelvi eszközök használata, ismerős helyzetekben ezek egyszerű átrendezése, kibővítése.  A helyes kiejtés gyakorlása autentikus hangzóanyag segítségével.  *A fenti tevékenységekhez használható szövegfajták, szövegforrások*  Rövid történetek, témakifejtés, képleírás, élménybeszámoló, véleménynyilvánítás, bejelentés, csoportos előadás vagy prezentáció, projekt bemutatása. |

|  |  |
| --- | --- |
| **Fejlesztési egység** | **Olvasott szöveg értése** |
| **Előzetes tudás** | A1, azaz a tanuló megérti egyszerű leírások, üzenetek, útleírások fő gondolatait, alapvető információkat keres nagyon egyszerű szövegekben. Tudja, hogy a szövegek címe, megformálása, a hozzá tartozó képek segítenek a szöveg megértésében. |
| **A tematikai egység nevelési-fejlesztési céljai** | Az adott helyzetben fontos konkrét információk megtalálása egyszerű, ismerős témákról írt autentikus szövegekben;  egyszerű instrukciók megértése, a fontos információk kiszűrése egyszerű magánlevelekből, e-mailekből és rövid eseményeket tartalmazó szövegekből. |
| **A fejlesztés tartalma** | |
| Konkrét információk megértése rövid, egyszerű nyelvi eszközökkel megfogalmazott, mindennapi szövegekben (például hirdetések, prospektusok, étlap, menetrend).  Lényeges információk megtalálása egyszerű, ismerős témákkal kapcsolatos magánlevelekben, e-mailekben, brosúrákban és rövid, eseményeket tartalmazó újságcikkekben.  A közhasználatú táblák és feliratok megértése utcán, nyilvános helyeken és iskolában.  A mindennapi életben előforduló egyszerű használati utasítások, instrukciók megértése.  Közismert témákhoz kapcsolódó konkrét információk keresése honlapokon.  Egyszerű, rövid történetek, mesék, versek és egyszerűsített célnyelvi irodalmi művek olvasása.  Alapvető szövegértési stratégiák használata, például a nemzetközi és a más nyelven tanult szavak, a várható vagy megjósolható információk keresése, továbbá a logikai, illetve időrendi kapcsolatokra utaló szavak felismerése.  Az autentikus szövegek jellegéből fakadó ismeretlen fordulatok kezelése a szövegben.  *A fenti tevékenységekhez használható szövegfajták, szövegforrások*  Hirdetések, plakátok, nyomtatványok, egyszerű üzenetek, útleírások, képeslapok, feliratok, étlapok, menetrendek, egyszerű biztonsági előírások, eseményeket leíró újságcikkek, hagyományos és elektronikus magánlevelek, internetes fórumok hozzászólásai, képregények, ismeretterjesztő szövegek, egyszerűsített irodalmi szövegek, történetek, versek, dalszövegek. | |

|  |  |
| --- | --- |
| **Fejlesztési egység** | **Íráskészség** |
| **Előzetes tudás** | A1, azaz a tanuló minta alapján néhány közismert műfajban nagyon egyszerű és rövid, tényközlő szövegeket ír őt érdeklő, ismert témákról. |
| **A tematikai egység nevelési-fejlesztési céljai** | Összefüggő mondatokat írása a közvetlen környezetével kapcsolatos témákról;  az írás kommunikációs eszközeként történő használata egyszerű interakciókban;  ismerős témákhoz kapcsolódó gondolatok egyszerű kötőszavakkal összekapcsolt mondatsorokban, írásban történő kifejezése;  minta alapján néhány műfajban egyszerű és rövid, tényközlő szövegek írása őt érdeklő, ismert témákról. |
| **A fejlesztés tartalma** | |
| Szavak és rövid, jól olvasható szövegek másolása és diktálás utáni leírása.  Egyszerű, rövid szövegből vázlat készítése.  Egyszerű szerkezetű, összefüggő mondatok írása a tanuló közvetlen környezetével kapcsolatos témákról, különböző szövegtípusok létrehozása (például leírás, élménybeszámoló, párbeszéd).  Egyszerű írásos minták követése; aktuális, konkrét és egyszerű tartalmakkal való megtöltésük.  Formanyomtatvány kitöltése a tanuló és mások alapvető személyes adataival.  Az írás egyszerű tagolása: rövid bevezetés és lezárás.  Közvetlen szükségletekhez kapcsolódó témákról rövid, egyszerű feljegyzés, üzenet készítése állandósult kifejezések használatával.  Személyes információt, tényt, véleményt kifejező rövid üzenet, komment írása (például internetes fórumon, blogban).  Egyszerű levél, e-mail írása (például köszönetnyilvánítás, elnézéskérés, információközlés, vagy programegyeztetés) a legalapvetőbb szerkezeti és stílusjegyek követésével (például megszólítás, elköszönés).  Rövid, egyszerű önéletrajz írása.  Kreatív, önkifejező műfajokkal való kísérletezés (például vers, rap, rigmus, dalszöveg, rövid jelenet írása, illetve átírása).  Kész szövegekből hasznos fordulatok kiemelése és saját írásában való alkalmazása.  A mondanivaló közvetítése egyéb vizuális eszközökkel (például nyilazás, kiemelés, központozás, internetes/SMS rövidítés, emotikon, rajz, ábra, térkép, kép).  *A fenti tevékenységekhez használható szövegfajták, szövegforrások*  Hagyományos és elektronikus nyomtatványok, listák, hagyományos és elektronikus képeslapok, poszterszövegek, képaláírások, üzenetek, SMS-ek/MMS-ek, levelek, e-mailek vagy internes profilok, üzenetek, internetes bejegyzések, instrukciók, történetek, elbeszélések, mesék, leírások, versek, rapszövegek, rigmusok, dalszövegek, jelenetek. | |

|  |  |
| --- | --- |
| **A fejlesztés várt eredményei a két évfolyamos ciklus végén** | A2 szintű nyelvtudás.  A tanuló képes egyszerű hangzó szövegekből kiszűrni a lényeget és néhány konkrét információt.  Részt tud venni nagyon rövid beszélgetésekben, képes feltenni és megválaszolni kérdéseket kiszámítható, mindennapi helyzetekben, képes gondolatokat és információt cserélni ismerős témákról.  Képes ismerős témakörökben rövid összefüggő szóbeli megnyilatkozásra egyszerű, begyakorolt mondatszerkezetek, betanult fordulatok, alapvető szókincs segítségével.  Megért ismerős témákról írt rövid szövegeket, megtalálja a szükséges információkat egyszerű szövegekben, különböző szövegtípusokban.  Összefüggő mondatokat, rövid tényközlő szöveget ír hétköznapi, őt érintő témákról minta alapján. |

**Nyelvi funkciók a francia mint második idegen nyelvre a szakasz végéig**

**-** a KER B1 szinthez illeszkedve és a kerettantervi ajánlás alapján(a zárójelben olvasható francia nyelvű kifejezések példák)**:**

* öröm kifejezése (Je suis content,-e de / que + subjonctif... )
* sajnálat kifejezése (Désolé/e!)
* elégedettség / elégedetlenség kifejezése (C’est bien! / Dommage que ...)
* csodálkozás kifejezése (C’est pas vrai!)
* remény kifejezése (J’espère que tu peux venir.)
* bánat / bosszúság kifejezése (Dommage! C’est triste!)
* ígéret kifejezése (Je le ferai. Je te le promets.)
* szándék, terv kifejezése (Je veux/vais vite faire la vaisselle.)
* elismerés és dicséret kifejezése és arra reagálás (Super! Die Le gâteau est très bon, merci.)
* ítélet, kritika kifejezése (C’est idiot! C’est pas vrai!)
* elvárás kifejezése (Je dois être chez moi à l’heure.)
* bizonyosság, bizonytalanság kifejezése (Je le sais. Je ne sais pas s’il pleut ou pas. Je peux pas dire quand j’arrive à la maison.)
* események leírása (D’abord, on est arrivés devant la montagne, puis on y est montés, et enfin on a visité le château.)
* visszakérdezés kifejezése nem értés esetén (Comment? Pourriez-vous le répéter, s.v.p.?)
* felkérés lassúbb, hangosabb beszédre (Pourrais-tu parler plus lentement/plus fort?)
* bemutatás (Je voudrais vous présenter Monsieur Trézéguet.)
* gratuláció kifejezése és arra reagálás (Meilleurs voeux pour votre anniversaire! Merci, c’est gentil à vous.)
* együttérzés és arra reagálás (Je suis désolé/e pour toi. Merci.)
* hála kifejezése (Nous vous sommes très reconnaissants de nous avoir aidés.)
* félelem kifejezése (J’ai peur qu’il l’ait oublié.)
* egyetértés, egyet nem értés kifejezése (Je suis de votre avis. Je partage votre opinion.)
* véleménykérés kifejezése (Qu’en dites-vous si…
* ellenvetés kifejezése és visszautasítása (Vous avez raison, mais… / D’accord, mais ...)
* szemrehányás kifejezése (Tu n’as vraiment pas pu venir plus tôt?!)
* emlékezés, nem emlékezés kifejezése (Je ne me souviens pas que /si …)
* reklamálás (Pardon, j’ai un problème avec .... / Je voudrais me plaindre … )
* tanácskérés és -adás, ajánlattétel kifejezése (Qu’est-ce que tu en dis? Je te propose de …)
* segítség felajánlása, elfogadása (Puis-je vous aider? Merci, je le ferai. Qu’est-ce que je peux faire pour toi? – Merci, c’est bon.)
* beszélgetési szándék jelzése, félbeszakítás (Là, je pense que …/Je voudrais ajouter que …)
* megerősítés kifejezése (Mais oui, bien sûr. C’est absolument vrai.)
* körülírás, példa megnevezése (C’est donc un objet que ...)
* érdeklődés, érdektelenség (Je m’intéresse au sport. – Je le trouve ennuyeux.)
* elismerés, dicséret és arra reagálás (C’est fantastique! La tarte est vraiment délicieuse. – Merci.)
* közömbösség (Ça m’est égal.)
* indoklás (Je ne peux pas venir parce que…)
* szóbeli üdvözletküldés (Dites-lui bonjouir de ma part.)
* megszólítás, elbúcsúzás hivatalos levélben (Chère Madame …./Cher Monsieur …, Cordialement)
* beszédszándék jelzése beszélgetés közben (Je voudrais y ajouter quelque chose.)
* elemek összekapcsolása szóban (D’abord, puis, ensuite, après, enfin)
* mondandó összefoglalása (Bref / En résumé)
* beszélgetés lezárása (Merci pour la conversation.)
* segítségkérés és arra reagálás (Pourrais-tu m’aider? Mais oui.)
* engedélykérés és arra reagálás (Puis-je… ? Bien sûr. / Oui, c’est permis.)
* feltételezés, kétely kifejezése (Je suppose…., Je ne sais pas si ….)
* magyarázat kifejezése (Comment ça marche? Ça marche à électricité., A quoi sert ce programme? On l’utilise pour étudier.)
* bánat, elkeseredés kifejezése (C’est vraiement triste., Je suis déçu,-e.)

**Nyelvi elemek, struktúrák a francia mint második idegen nyelvre a szakasz végéig**

**-** a KER B1 szinthez illeszkedve és a kerettantervi ajánlás alapján (a zárójelben olvasható francia nyelvű kifejezések példák)**:**

* személytelenség (Il fait chaud. Il neige.)
* függő beszéd jelen időben (Il a dit qu’il allait ce jour-là au ciné.)
* vonzatos igék (Je pense beaucoup à l’été.), névmási határozószók (A quoi penses-tu? J’y pense.)
* műveltetés jelen időben és múltban: faire + infinitif (Nous faisons /avons fait réparer notre voiture.)
* szenvedő szerkezet jelen és múlt időben (Vous êtes/ vous avez été invités chez eux.)
* Il est …(adjectif) de+infinitif szerkezet (Il est nécessaire de rentrer à l’heure.)
* függő beszéd: le style indirect (Je pense que papa est malade.) függő felszólítás (Papa me dit d’aller me coucher.), question indirecte (Je ne sais pas qui tu es / où tu habites/ ce qui se passe/ ce qu’il a mangé/ qui il veut renconrer/ qui tu as vu dans la rue),
* igeidőegyeztetés mellékmondatokban : la concordance des temps: (Il a dit qu’il était content/ qu’il serait content / qu’il avait été content.)
* feltételesség jelen időben (Si on avait du temps, on pourrait ….)
* kollokációk, kifejezések (être à sa disposition, prendre des mesures)

*A témakörök áttekintő táblázata:*

|  |  |
| --- | --- |
| **Témakör neve** | **Javasolt óraszám** |
| Sujets et situations dans le domaine personnel, : famille, mode de vie, l’homme et la société | 60 |
| Sujets et situations dans le domaine de son entourage et de l’environnement | 40 |
| Sujets et situations dans le domaine de l’école et des métiers | 30 |
| Voyage et vacances, tourisme | 30 |
| Vie publique , Loisirs | 25 |
| Attitude face à la langue cible et à l’apprentissage des langues | 20 |
| Sujets interculturels et civilisatoires | 30 |
| Sujets et situations interdisciplinaires | 20 |
| Actualités | 20 |
| Sciences et technologie, communication | 30 |
| Apprentissage, Transmission de la connaissance | 30 |
| **Összes óraszám:** | 335 |

**A fenti kerettantervi témkörökhöz illeszkedő témák évfolyamonként**

**11. évfolyam**

|  |  |  |
| --- | --- | --- |
| **Témák** | **Kapcsolódási pontok** | **Óraszám** |
| *Személyes vonatkozások, család*  A tanuló személye.  Személyes tervek.  Családi élet, családi kapcsolatok.  Konfliktusok a családban.  Fontos családi események, életutak.  Gyerekkori emlékek. | *Technika, életvitel és gyakorlat*: család és háztartás.  *Etika*: generációk kapcsolata, családi élet. | *15* |
| *Ember és társadalom*  A tizenévesek és a fiatalok világa: kapcsolat a kortársakkal, felnőttekkel.  Női és férfi szerepek, ismerkedés, házasság.  Konfliktusok a házasságban és azok megoldása. Élőítéletek.  Ajándékozás.  Társadalmi szokások nálunk és a célországokban. | *Etika*: társas kapcsolatok, előítélet, tolerancia, bizalom, együttérzés; fogyatékkal élők, szegények és gazdagok.  *Technika, életvitel és gyakorlat*: tudatos vásárlás.  *Földrajz; biológia-egészségtan*: biotermékek. | *25* |
| *Környezetünk*  Személyes tárgyak és bútorok a lakásban.  Időjárás, éghajlat. | *Technika, életvitel és gyakorlat*: fenntarthatóság, környezettudatosság otthon és a lakókörnyezetben, víz és energia- takarékosság, újrahasznosítás.  *Történelem, társadalmi és állampolgári ismeretek.* lakóhely és környék hagyományai.  *Biológia-egészségtan*: élőhely, életközösség, védett természeti érték, változatos élővilág.  *Földrajz*: településtípusok; globális problémák, életminőségek különbségei; a Föld mozgása, az időjárás tényezői, a Föld szépsége, egyedisége. | *20* |
| *Életmód*  Napirend, időbeosztás. Mindennapi kötelezettségek, teendők.  Életmód nálunk és a célországokban. | *Technika, életvitel és gyakorlat*: testi és lelki egészség, balesetek megelőzése, egészséges ételek.  *Biológia-egészségtan*: testrészek, egészséges életmód, a betegségek ismérvei, fogyatékkal élők, betegségmegelőzés, elsősegély.  *Testnevelés és sport*: a rendszeres testedzés szerepe, relaxáció. | *20* |
| *Szabadidő, művelődés, szórakozás*  Szabadidős elfoglaltságok, hobbik.  Hétvégi programok.  Színház, mozi, koncert, kiállítás stb.  Sportolás, kedvenc sport. | *Földrajz:* más népek kultúrái.  *Magyar nyelv és irodalom*: különböző kultúrák mítoszai, mondái; a reklám és a popzene új szóbeli költészete.  *Informatika*: e-könyvek, médiatudatosság.  *Testnevelés és sport*: táncok, népi játékok, a sport és olimpia története, példaképek szerepe, sportágak jellemzői.  *Ének-zene*: népzene, klasszikus zene, popzene.  *Dráma és tánc*: a szituáció alapelemei, beszédre késztetés, befogadás, értelmezés.  *Vizuális kultúra*: művészi alkotások leírása, értelmezése. | *15* |
| *Utazás, turizmus*  A közlekedés eszközei, lehetőségei, a tömegközle­kedés, a kerékpáros közlekedés. Az autó és a kerékpár karbantartása.  Útbaigazítás.  Közlekedés a városban. A közlekedés szabályai. Közlekedési hírek.  Autóval a célországban.  Különleges közlekedése eszközök.  Nyaralás itthon, illetve külföldön.  Utazási előkészületek, egy utazás, útvonal megtervezése, megszervezése.  Utazási iroda, katalógusok, ajánlatok, hirdetések.  Szálláslehetőségek (camping, ifjúsági szállás, szálloda, bérelt lakás vagy ház, lakáscsere stb.). Turisztikai célpontok. | *Technika, életvitel és gyakorlat*: közlekedési ismeretek, közlekedésbiztonság, fenntarthatóság, környezettudatosság a közlekedésben.  *Földrajz*: a kulturális élet földrajzi alapjai, nyelvek és vallások, egyes meghatározó jellegű országok turisztikai jellemzői. | *30* |
| *Tudomány és technika*  A technikai eszközök szerepe a mindennapi életben.  A modern kommunikáció. | *Történelem, társadalmi és állampolgári ismeretek; fizika*: tudománytörténeti jelentőségű felfedezések, találmányok.  *Informatika*: számítógépen keresztül való kapcsolattartás, információ keresése, az informatikai eszközöket alkalmazó média, az elterjedt infokommunikációs eszközök előnyei és kockázatai, a netikett alapjai, élőszóval kísért bemutatók és felhasználható eszközeik. | *30* |
| *Gazdaság és pénzügyek*  Családi gazdálkodás.  A pénz szerepe a mindennapokban.  Mindennapi kiadások, megtakarítás.  Vásárlás, szolgáltatások (például posta, bank).  Pénzügyi problémák.  Ügyintézés a bankban és az interneten.  Vásárlás piacon, szaküzletben és áruházban.  Fogyasztás. | *Technika, életvitel és gyakorlat*: család és háztartás, tudatos vásárlás, pénzügyi ismeretek.  *Történelem, társadalmi és állampolgári ismere*tek: a jövedelem szerepe a családban, kiadás, bevétel, megtakarítás, hitel, rezsi, zsebpénz.  *Matematika*: alapműveletek, grafikonok értelmezése.  *Történelem, társadalmi és állampolgári ismeretek*: a jövedelem szerepe a családban, kiadás, bevétel, megtakarítás, hitel rezsi, zsebpénz. | *25* |

**Tevékenységek, munkaformák**

- irodalmi szöveg feldolgozása

- beszámoló, újságcikk írása

- blogírás

- internetes kutatás

- interjú

- szerepjáték

- közvéleménykutatás

- vitafórum

- társasjáték

- projektmunka

- kiselőadás, PPt prezentáció

**12. évfolyam**

|  |  |  |
| --- | --- | --- |
| **Témák** | **Kapcsolódási pontok** | **Óraszám** |
| *Személyes vonatkozások, család*  A tanuló személye.  Egyén és család nálunk és a célországokban. | *Technika, életvitel és gyakorlat*: család és háztartás.  *Etika*: generációk kapcsolata, családi élet. | *10* |
| *Ember és társadalom*  Emberek külső és belső jellemzése.  Baráti kör.  Konfliktusok és kezelésük.  Társadalmi szokások nálunk és a célországokban.  A szerencse szerepe mindennapjainkban, babonák, hiedelmek. Kisebb szerencsétlenségek a mindennapokban.  Különleges életutak. | *Etika*: társas kapcsolatok, előítélet, tolerancia, bizalom, együttérzés; fogyatékkal élők, szegények és gazdagok.  *Történelem, társadalmi és állampolgári ismere*tek: a jövedelem szerepe a családban, kiadás, bevétel, megtakarítás, hitel, rezsi, zsebpénz.  *Technika, életvitel és gyakorlat*: tudatos vásárlás.  *Földrajz; biológia-egészségtan*: biotermékek. | *15* |
| *Környezetünk*  Az otthon, a lakóhely és környéke (a lakószoba, a lakás, a ház bemutatása). Költözködés. Kapcsolat a szomszédokkal, mindennapi konfliktusok. Extrém lakóhelyek, különleges lakások.  Ingázás a lakóhely és a munkahely között.  Különleges lakókörülmények, városrészek a célországban.  Időjárás, éghajlat. | *Technika, életvitel és gyakorlat*: fenntarthatóság, környezettudatosság otthon és a lakókörnyezetben, víz és energia- takarékosság, újrahasznosítás.  *Történelem, társadalmi és állampolgári ismeretek.* lakóhely és környék hagyományai.  *Biológia-egészségtan*: élőhely, életközösség, védett természeti érték, változatos élővilág.  *Földrajz*: településtípusok; globális problémák, életminőségek különbségei; a Föld mozgása, az időjárás tényezői, a Föld szépsége, egyedisége. | *20* |
| *Az iskola*  Az ismeretszerzés különböző módjai.  A nyelvtanulás, a nyelvtudás szerepe, fontossága. A nyelvtanulás fortélyai, tanulótípusok, tippek a nyelvtanuláshoz. Két- és többnyelvűség, nyelv és kultúra. | *Történelem, társadalmi és állampolgári ismeretek*: a tudás fogalmának átalakulása, a tanulás technikái, élethosszig tartó tanulás.  *Informatika*: digitális tudásbázisok, könyvtári információs rendszerek. | *15* |
| *A munka világa*  Foglalkozások és a szükséges kompetenciák, rutinok, kötelességek.  Állásajánlatok. Álláspályázat írásban és telefonon.  Munka csoportban.  Vállalkozás, saját ötletek megvalósítása. Egy vállalkozás megtervezése. Kreativitás a munka világában.  Szabályok és feladatok a munkahelyen.. | *Technika, életvitel és gyakorlat*: pályaorientáció és munka. | *15* |
| *Életmód*  Az egészséges életmód (a helyes és a helytelen táplálkozás, a testmozgás szerepe az egészség megőrzésében, testápolás).  Életünk és a stressz.  Gyógykezelés, specialisták. (háziorvos, szakorvos, alternatív gyógymódok). Plasztikai sebészet, szépség és egészség. Életmód- és egészségügyi tanácsok. | *Technika, életvitel és gyakorlat*: testi és lelki egészség, balesetek megelőzése, egészséges ételek.  *Biológia-egészségtan*: testrészek, egészséges életmód, a betegségek ismérvei, fogyatékkal élők, betegségmegelőzés, elsősegély.  *Testnevelés és sport*: a rendszeres testedzés szerepe, relaxáció. | *15* |
| *Szabadidő, művelődés, szórakozás*  Szabadidős elfoglaltságok.  Színház, mozi, koncert, kiállítás stb.  Televíziós műsorok, adók, műsorújság.  Olvasás, rádió, tévé, videó, számítógép, internet. Olvasási szokások, könyvtípusok, műfajok, híres írók a célországból.  Az infokommunikáció szerepe a mindennapokban.  Kulturális élet nálunk és más országokban.  A szabadidő eltöltése otthon. | *Földrajz:* más népek kultúrái.  *Magyar nyelv és irodalom*: különböző kultúrák mítoszai, mondái; a reklám és a popzene új szóbeli költészete.  *Informatika*: e-könyvek, médiatudatosság.  *Testnevelés és sport*: táncok, népi játékok, a sport és olimpia története, példaképek szerepe, sportágak jellemzői.  *Ének-zene*: népzene, klasszikus zene, popzene.  *Dráma és tánc*: a szituáció alapelemei, beszédre késztetés, befogadás, értelmezés.  *Vizuális kultúra*: művészi alkotások leírása, értelmezése. | *20* |
| *Utazás, turizmus*  Nyaralás itthon, illetve külföldön. Tevékenységek a nyaralás során.  Utazási előkészületek, egy utazás megtervezése, megszervezése.  Útbaigazítás. | *Technika, életvitel és gyakorlat*: közlekedési ismeretek, közlekedésbiztonság, fenntarthatóság, környezettudatosság a közlekedésben.  *Földrajz*: a kulturális élet földrajzi alapjai, nyelvek és vallások, egyes meghatározó jellegű országok turisztikai jellemzői. | *15* |
| *Tudomány és technika*  A technikai eszközök szerepe a mindennapi életben.  A média, hírek szerepe a mindennapokban | *Történelem, társadalmi és állampolgári ismeretek; fizika*: tudománytörténeti jelentőségű felfedezések, találmányok.  *Informatika*: számítógépen keresztül való kapcsolattartás, információ keresése, az informatikai eszközöket alkalmazó média, az elterjedt infokommunikációs eszközök előnyei és kockázatai, a netikett alapjai, élőszóval kísért bemutatók és felhasználható eszközeik. | *15* |
| *Gazdaság és pénzügyek*  Vásárlás, szolgáltatások (pl. posta, bank). | *Technika, életvitel és gyakorlat*: család és háztartás, tudatos vásárlás, pénzügyi ismeretek.  *Matematika*: alapműveletek, grafikonok értelmezése.  *Történelem, társadalmi és állampolgári ismeretek*: a jövedelem szerepe a családban, kiadás, bevétel, megtakarítás, hitel rezsi, zsebpénz. | *15* |

**Tevékenységek, munkaformák**

- irodalmi szöveg feldolgozása

- beszámoló, újságcikk írása

- blogírás

- internetes kutatás

- interjú

- szerepjáték

- közvéleménykutatás

- vitafórum

- társasjáték

- projektmunka

- kiselőadás, PPt prezentáció

- vizsgaszituációk gyakorlása