**11-12. évfolyam**

A 11-12. évfolyam a közoktatás utolsó szakasza. Ez a képzési szakasz a nevelési és oktatási célokat tekintve a legösszetettebb: nemcsak új ismereteket kell átadni, hanem a meglévő ismeretek gyakorlati felhasználását is, emellett bővíteni és fejleszteni kell a tanulók kompetenciáit. Kiemelt feladat a szövegértés és a szövegalkotás tanítása. Ennek a képzési szakasznak a végén a tanulók érettségi vizsgát tesznek. Fontos cél, hogy ismereteik és képességeik birtokában önállóan fel tudjanak készülni a közép- és az emelt szintű érettségire. A 11-12. évfolyamon a magyar nyelv és irodalom tantárgy kapcsán elvárható, hogy a tanulók képesek legyenek projekt- vagy kutatómunkában részt venni. Etikusan és kritikusan használják a hagyományos, papíralapú, illetve a világhálón található és egyéb digitális adatbázisokat. Felismerjék az adott kommunikációs helyzetet, s arra írásban és szóban is adekvátan válaszoljanak. Képesek legyenek az összetett szövegek elsődleges jelentése mögé látni, a jelentéseket értelmezni, gondolataikat írásban és szóban is pontosan és elegánsan, illetve az adott kommunikációs helyzetnek megfelelően megfogalmazni. Képessé váljanak érvekkel vagy cáfolatokkal igazolni nézeteiket, véleményüket. Sajátítsák el a mindennapi életben szükséges szövegalkotás alapvető követelményeit (műfajok, stílus, retorikai építkezés).

A tanulmányaik során szerzett ismereteik és készségeik révén ismerjék a magyar irodalomtörténet korszakait, képesek legyenek azokat az európai és világirodalmi folyamatokkal összekapcsolni. Lássák meg a magyar irodalom nagy filozófiai, társadalmi, esztétikai kérdésfelvetéseit, az egyes művekben található válaszokat ezekre a kérdésekre. Tudják értelmezni a szerzők és irodalmi alkotások időn és téren átívelő párbeszédét, a magyar irodalom jellegzetes motívumait, s ezek jelentésváltozását az irodalom történetében. Váljanak képessé az absztrakt gondolkodásra, a differenciált véleményalkotásra. Értsék az irodalom és a történelem kapcsolatát. Ezt szolgálja *„A* *XX. századi* *történelem az irodalomban”* címűanyagrész*.* A *témakör* oktatásának célja, hogy a tanulók megismerjék a XX. századi magyar, illetve európai történelem kataklizmáit. Ennek révén szembesüljenek történelmi, erkölcsi kérdésekkel.

Ez az utolsó nevelési-oktatási szakasz, melyben lehetőség nyílik az erkölcsi és érzelmi nevelésre. A XIX-XX. századi irodalmi művek két nagy témája a nemzeti, illetve a személyes identitáskeresés. A művek kaleidoszkópszerű sokszínűsége lehetőséget teremt arra, hogy a Kárpát-medencei irodalomban felvetődő történelmi sorskérdésekkel, nemzeti és személyes erkölcsi dilemmákkal találkozzanak a tanulók. Ezekre a dilemmákra reagálva fejlődjék erkölcsi érzékenységük, érzelmi intelligenciájuk. Nemzeti és személyes identitásuk kialakulásában, szociális kompetenciáik fejlesztésében irodalmunk, nyelvünk ismerete a tanulók segítségére van.

Ennek a képzési szakasznak a feladata – a műveltségátadás, a kompetencia és érzelemfejlesztés mellett –, hogy a tanulóknak segítséget nyújtson a pályaválasztásban, felkészítse őket a továbbtanulásra.

Mindezek elérése érdekében a képzés kiemelt céljai:

* a retorikai ismeretek bővítése. Ismerjék meg a diákok a retorika fogalmát, történetének nagy állomásait, az érvek, illetve a cáfolatok típusait, helyes alkalmazásukat. Ezek birtokában képesek legyenek arányos, előrehaladó szöveget alkotni, mely megfelel a műfaji és a stilisztikai követelményeknek, a magyar nyelvhelyességi – írásos szöveg esetében – a helyesírási szabályoknak.
* Ismerjék meg a magyar nyelv földrajzi és társadalmi tagozódását. A Kárpát-medence tíz nyelvjárási régiójának jellegzetes nyelvhasználati (hangtani, lexikai, mondatszerkesztési) sajátosságai közül ismerjenek fel néhányat.
* Ismerjék a magyar nyelv társadalmi tagozódását, jellegzetes csoportnyelveit, azok tipikus szóhasználatát, nyelvi sajátosságait.
* Ismerjék a nyelvvizsgálati módszereket, a világ nagy nyelvcsaládjait. Tanulják meg a magyar nyelv eredetéről szóló tudományos hipotéziseket, illetve az ezeket igazoló bizonyítékokat. Tudják a magyar nyelvtörténet nagy korszakait, az ezekben a korokban keletkezett kiemelkedő jelentőségű nyelvemlékeinket.
* Bővüljön stilisztikai tudásuk: ismerjék fel a szóképeket, alakzatokat. Képesek legyenek a tanulók ezeket értelmezni, saját nyelvhasználatukban is alkalmazni a metaforikus szövegépítést, a magyar nyelv archaikusabb elemeit, pl.: szólásokat, közmondásokat, szállóigéket.
* Szövegértő- és szövegalkotó kompetenciájuk folyamatos bővítése, irodalomelméleti és -történeti tudásuk gazdagodása lehetővé teszi, hogy a tanulók összetett szövegeket értelmezzenek. Poétikai és retorikai ismereteik aktualizálásával képessé válnak egy mű értelmezésére, elemzésére vagy két mű – megadott szempontok alapján történő – összevetésére. Elvárt cél, hogy elemző gondolatmenetüket arányos esszében vagy értekezésben tudják kifejteni.
* Cél, hogy a képzés ezen szakaszában a különböző művészeti ágak közös témáit, motívumkincsét, kérdésfelvetéseit is megértsék. Tudatosítsák, hogy egy-egy irodalmi alkotás adaptációja önálló művészeti alkotás. Az eredeti mű és az adaptáció összevetésével mindkét művet képesek legyenek értelmezni, az eltérő problémafelvetést érzékelni.
* A XIX-XX. századi irodalom rendkívüli gazdagságából ismerjenek meg a diákok átfogó életműveket, több műnemben alkotó szerzőkről portrékat, illetve egy-egy – döntően egy műnemben alkotó – szerzőről vagy egy kiemelkedő irodalmi alkotásról metszetet kapjanak. Cél, hogy ismerjék meg a XIX-XX. század kiemelkedő jelentőségű, már lezárt életművel bíró alkotóit, a két század stílusirányzatait, irodalmi mozgalmait.

**IRODALOM 11. ÉVFOLYAM (alapóra)**

**Heti óraszám: 3 óra.**

**Éves óraszám: 108 óra.**

**KÖTELEZŐ OLVASMÁNYOK**

|  |
| --- |
| Honoré de Balzac: Goriot apó (részletek) vagy Stendhal: Vörös és fekete (részletek) |
| Henrik Ibsen: A vadkacsa vagy Nóra (Babaotthon) vagy Anton Pavlovics Csehov: A sirály vagy Ványa bácsi |
| Lev Nyikolajevics Tolsztoj: Ivan Iljics halála |
| Arany János: Toldi estéje |
| Madách Imre: Az ember tragédiája |
| Mikszáth Kálmán: Beszterce ostroma |
| Herczeg Ferenc: Az élet kapuja |
| Babits Mihály: Jónás könyve, Jónás imája |
| Kosztolányi Dezső: Édes Anna |
| Móricz Zsigmond: Úri muri, Tragédia |
| Wass Albert: Adjátok vissza a hegyeimet! |

**MEMORITEREK**

|  |
| --- |
| Arany János: Toldi estéje (I. 1., VI. 28. versszak) |
| Arany János: egy szabadon választott ballada a nagykőrösi korszakból |
| Arany János: Epilógus (részlet) |
| Ady Endre: Góg és Magóg fia vagyok én… |
| Ady Endre: Kocsi-út az éjszakában |
| Babits Mihály: A lírikus epilógja (részlet) |
| Babits Mihály: Jónás imája |
| Kosztolányi Dezső: Hajnali részegség (részlet) |

|  |  |
| --- | --- |
| **Témakör: I. A klasszikus modernség irodalma**  **(A, B, C, D)** | **Órakeret: 38 óra** |

|  |  |
| --- | --- |
| **A nyugat-európai irodalom és az orosz irodalom (A, B)** | **Órakeret: 10 óra** |
| FEJLESZTÉSI FELADATOK ÉS ISMERETEK  * Elbeszélő szövegek közös órai feldolgozása * Legalább két regény és két dráma önálló elolvasása * A XIX. század történelmi, erkölcsi, filozófiai kérdésfelvetéseinek, konfliktusainak megértése az epikus és drámai művek elemzése alapján * A XIX. század néhány jellemző epikus műfajának és irányzatának áttekintése * Lírai szövegek közös értelmezése lírapoétikai fogalmainak segítségével * Az irodalomtörténeti folytonosság (művek, motívumok párbeszéde) megértése * Klasszikus esztétikai és modernista esztétikai törekvések felfedezése a XIX. századi világirodalom kiemelkedő alkotásaiban * A XIX. századi világirodalom magyar irodalomra gyakorolt hatásának megértése | FOGALMAK klasszikus modernség, realizmus, realista regény, mindentudó elbeszélő, tolsztojanizmus, visszatekintő időszerkezet, analitikus dráma, drámaiatlan dráma, lírai dráma |

|  |  |
| --- | --- |
| 1. **A nyugat-európai irodalom**   **Honoré de Balzac**: Goriot apó (részletek) vagy **Stendhal**: Vörös és fekete  (részletek)  Színház- és drámatörténet:  **Henrik Ibsen**: A vadkacsa vagy Nóra (Babaotthon) | 5 óra |
| 1. **Az orosz irodalom**   **Nyikolaj Vasziljevics Gogol**: A köpönyeg  **Fjodor Mihajlovics Dosztojevszkij**: Bűn és bűnhődés (részletek)  **Lev Nyikolajevics Tolsztoj**: Ivan Iljics halála  Színház- és drámatörténet:  **Anton Pavlovics Csehov**: Sirály vagy Ványa bácsi | 5 óra |

|  |  |  |
| --- | --- | --- |
| **A klasszikus modernizmus lírájának alkotói, alkotásai (C)** | | **Órakeret: 3 óra** |
| FEJLESZTÉSI FELADATOK ÉS CÉLOK  * A klasszikus modernista költészet főbb irányzatainak, programjainak megismerése * A XIX. századi líra új kifejezésmódbeli jellemzőinek azonosítása * A hagyományhoz való viszony értelmezése, a költői programok főbb sajátosságainak megfigyelése, poétikaértelmezések, a régi és új költészeteszmény jellemzőinek számbavétele * A korszak programadó verseinek értelmezése, poétikai-retorikai elemzése (annak tudatosításával, hogy ezek a művek fordításokban olvashatók) | FOGALMAK szimbolizmus, esztétizmus, l’art pour l’art, kötetkompozíció, szinesztézia, kiátkozott költő | |

|  |  |
| --- | --- |
| **Charles Baudelaire**: A Romlás virágai – Előszó  Az albatrosz  **Paul Verlaine**: Őszi chanson  Költészettan  **Arthur Rimbaud**: A magánhangzók szonettje | 3 óra |

|  |  |
| --- | --- |
| **Romantika és realizmus a XIX. század magyar irodalmában**  **(D - 1. a. b. 2. 3.)** | **Órakeret: 25 óra** |

|  |  |  |
| --- | --- | --- |
| 1. **Életművek a XIX. század második felének magyar irodalmából**   ***a) Arany János*** | | **Órakeret: 10 óra** |
| FEJLESZTÉSI FELADATOK ÉS CÉLOK  * Az életmű főbb sajátosságainak megismerése a kijelölt versek értelmezése, elemzése alapján * Arany János lírai életművének főbb témái és változatai (szabadság és rabság; visszatekintés és önértékelés; a művész szerepe a társadalomban; erkölcsi dilemmák és válaszlehetőségek) * Arany János balladaköltészetének megismerése legalább három ballada elemzésével, a műfaji sajátosságok és a tematikus jellemzők rendszerezése * A költő epikájának (*Toldi estéje, Buda halála*) tanulmányozása a kijelölt és választott szövegek segítségével * A kortárs történelem eseményeinek feldolgozása, bemutatása Arany lírai és epikus költészetében * Arany alkotói pályája főbb szakaszainak azonosítása (forradalom előtti időszak, nagykőrösi évek, Őszikék) * Arany életművében a népiesség és a romantika összefonódásának tudatosítása * Arany jelentősége kora irodalmi életében, Arany életútja legfontosabb eseményeinek megismerése   Az Arany-életmű befogadás-történetének, az Arany-kultusz születésének áttekintése | FOGALMAK ballada, pillérversszak, önirónia, eszményítő realizmus | |

|  |  |
| --- | --- |
| **Arany János**  *Epika*: Toldi estéje  *Balladák*: Ágnes asszony  V. László  Vörös Rébék  *Líra*: Fiamnak  Letészem a lantot  Kertben  Epilógus  Kozmopolita költészet  Mindvégig | 1. óra |

|  |  |  |
| --- | --- | --- |
| **1. Életművek a XIX. század második felének magyar irodalmából**  **b) *Mikszáth Kálmán*** | | **Órakeret: 6 óra** |
| FEJLESZTÉSI FELADATOK ÉS CÉLOK  * Elbeszélő szövegek közös órai feldolgozása * Legalább négy novella és egy regény önálló elolvasása * Művelődéstörténeti kitekintés: a modern olvasóközönség megjelenésének, a sajtó és a könyvnyomtatás szerepének tanulmányozása * A romantika és a realizmus találkozásának vizsgálata a mikszáthi epikában * Az anekdota műfaji jellegzetességeinek megismerése, az anekdota szerepének vizsgálata Mikszáth regényeiben és novelláiban * A metaforikus próza poétikai jegyeinek megismerése * Mikszáth egy művében a különc szerepének tanulmányozása * Erkölcsi kérdések (pl.: bűn és büntetés, őszinteség, hazugság, képmutatás) vizsgálata Mikszáth műveiben | FOGALMAK különc, donquijoteizmus | |

|  |  |
| --- | --- |
| **Mikszáth Kálmán**: Az a fekete folt  Bede Anna tartozása  A bágyi csoda  Beszterce ostroma | 1. óra |

|  |  |  |
| --- | --- | --- |
| **2. Színház- és drámatörténet**  Madách Imre: Az ember tragédiája | | **Órakeret: 5 óra** |
| FEJLESZTÉSI FELADATOK ÉS CÉLOK  * Madách Imre *Az ember tragédiája* című művének közös órai feldolgozása * A mű irodalmi, történetfilozófiai, eszmetörténeti előzményeinek megismerése * A bibliai és a mitológiai előképek felfedezése: a Teremtés könyve, Jób könyve, a Faust-történet * A mű erkölcsi kérdésfelvetéseinek megértése, mai vonatkozásainak tisztázása * Az ember tragédiájának történelemfilozófiai dilemmáinak vizsgálata (pl.: Ki irányítja a történelmet?, Van-e fejlődés a történelemben?) * Eszmék, nemek harcának vizsgálata a műben | FOGALMAK emberiségdráma, emberiségköltemény, drámai költemény, történelemfilozófia, történeti színek, keretszínek, falanszter | |

|  |  |
| --- | --- |
| **Madách Imre**: Az ember tragédiája | 1. óra |

|  |  |  |
| --- | --- | --- |
| **3. Szemelvények a XIX. század második felének és a századfordulónak magyar irodalmából** | | **Órakeret: 4 óra** |
| FEJLESZTÉSI FELADATOK ÉS CÉLOK  * Ezen XIX. századi alkotók helyének, irodalomtörténeti szerepének megismerése * A század irodalmi törekvéseinek, sajátosságainak, írói-költői csoportjainak megismerése * A lírai beszédmód változatainak értelmezése; a korszakra és az egyes alkotókra jellemző beszédmódok feltárása, néhány jellegzetes alkotás összevetése. * A művek közös és egyéni feldolgozása, értelmezése * Összehasonlító elemzés készítése közös téma, motívum, műfaj vagy forma alapján | FOGALMAK nép-nemzeti irodalom, filozófiai dal | |

|  |  |
| --- | --- |
| **Tompa Mihály**: A gólyához  A madár, fiaihoz  **Gárdonyi Géza**: Az én falum (részletek)  A láthatatlan ember (részlet)  **Vajda János**: Húsz év múlva | 4 óra |

|  |  |
| --- | --- |
| **Témakör: II. A magyar irodalom a XX. században**  **(A,B,C)** | **Órakeret: 44 óra** |

|  |  |  |
| --- | --- | --- |
| 1. **Életművek a XX. század magyar irodalmából**   **a) Herczeg Ferenc** | | **Órakeret: 5 óra** |
| FEJLESZTÉSI FELADATOK ÉS ISMERETEK  * Az életmű főbb sajátosságainak megismerése a törzsanyagban megjelölt művek elemzésével * A hazához fűződő viszonyt vizsgáló prózai szövegek olvasása, értelmezése * Világkép és műfajok, kompozíciós, poétikai és retorikai megoldások összefüggéseinek felismertetése * Társadalmi, közösségi és egyéni konfliktusok, kérdésfelvetések vizsgálata Herczeg Ferenc műveiben * A művek történeti nézőpontú megközelítése, a megjelenő esztétikai, lét- és történelemfilozófiai kérdések és válaszok értelmezése * Egyes műfaji konvenciók jelentéshordozó szerepének felismerése | FOGALMAK Új Idők, nemzeti konzervativizmus, színmű | |

|  |  |
| --- | --- |
| **Herczeg Ferenc**: Az élet kapuja  Fekete szüret a Badacsonyon  Színház- és drámatörténet***:*** Bizánc | 5 óra |

|  |  |  |
| --- | --- | --- |
| 1. **Életművek a XX. század magyar irodalmából**   **b) Ady Endre** | | **Órakeret: 9 óra** |
| FEJLESZTÉSI FELADATOK ÉS ISMERETEK  * Ady Endre életművének főbb témái (pl.: szerelem, magyarság, Élet-Halál, Isten, költészet, pénz, háború, stb.) és versformái * Ady költészetének tematikus, formai és nyelvi újdonságai XIX. századi költészetünk tükrében * A szimbólumok újszerű használata az életműben * A szecessziós-szimbolista versek esztétikai jellemzőinek megismerése * Ady Endre költészetének hatása a kortársakra, illetve az ún. Ady-kultusz születésének megismerése * Szemelvények a költő prózájából, publicisztikai írásaiból * Ady Endre életútjának költészetét meghatározó főbb eseményei, kapcsolatuk a költői pálya alakulásával * A költő főbb pályaszakaszainak jellemzői, az Új versek c. kötet felépítésének tanulmányozása * A Nyugat születése, jelentőségének felismerése * Ady Endre költészete körüli viták (saját kora és az utókor recepciójában) tanulmányozása | **FOGALMAK**  szecesszió, versciklus, kötetkompozíció, vezérvers, önmitologizálás, szimultán versritmus vagy bimetrikus verselés | |

|  |  |
| --- | --- |
| **Ady Endre**: Góg és Magóg fia vagyok én…  Héja-nász az avaron  Harc a Nagyúrral  Új vizeken járok  Az ős Kaján  A Sion-hegy alatt  Az Úr érkezése  Kocsi-út az éjszakában  Emlékezés egy nyár-éjszakára  Őrizem a szemed | 9 óra |

|  |  |  |
| --- | --- | --- |
| **A) Életművek a XX. század magyar irodalmából**  **c) Babits Mihály** | | **Órakeret: 8 óra** |
| FEJLESZTÉSI FELADATOK ÉS ISMERETEK  * főbb témái (filozófiai kérdésfelvetések, Babits jelentőségének megismerése a magyar irodalomban: a költő, a magánember, a közéleti személyiség egysége; szemléleti, esztétikai öröksége Az életmű főbb sajátosságainak megismerése a törzsanyagban megjelölt versek és a Jónás könyve elemzésével * Babits Mihály irodalomszervező munkásságának feltérképezése * Babits Mihály költészetének az értelmiségi lét kérdései és felelőssége, értékőrzés, erkölcsi kérdések és választások) tanulmányozása * Babits Mihály „poeta doctus” költői felfogásának megismerése néhány költői eszközének tanulmányozásával * Babits költői életútjának és költői pályájának főbb szakaszai, eseményei | FOGALMAK filozófiai költészet, parafrázis, nominális és verbális stílus, irónia | |

|  |  |
| --- | --- |
| **Babits Mihály:** In Horatium  A lírikus epilógja  Esti kérdés  Jobb és bal  Mint különös hírmondó…  Ősz és tavasz közt  Jónás könyve; Jónás imája | 8 óra |

|  |  |  |
| --- | --- | --- |
| **A) Életművek a XX. század magyar irodalmából**  **d) Kosztolányi Dezső** | | **Órakeret: 8 óra** |
| FEJLESZTÉSI FELADATOK ÉS ISMERETEK  * Az életmű főbb sajátosságainak megismerése a törzsanyagban megjelölt művek elemzésével * Kosztolányi Dezső költészetének főbb témáinak (gyermek- és ifjúkor, emlékezés, értékszembesítés, elmúlás, érzelmek stb.) tanulmányozása * A költő „homo aestheticus” költői felfogásának megismerése költői eszköztárának tanulmányozása által * Elbeszélő prózája főbb narrációtechnikai, esztétikai sajátosságainak felismerése, értelmezése * A lélektani analízis tanulmányozása Kosztolányi Dezső prózájában * A történelem és a magánember konfliktusának ábrázolása Kosztolányi Dezső regényeiben * Kosztolányi Dezső szerepének vizsgálata kora irodalmi életében (vitái kortársaival; helye, szerepe a Nyugat első nemzedékében) | FOGALMAK homo aestheticus, versciklus, modernizmus, freudizmus, novellaciklus, alakmás | |

|  |  |
| --- | --- |
| **Kosztolányi Dezső**: A szegény kisgyermek panaszai (részletek: Mint aki a sínek közé esett…, Azon az éjjel, Anyuska régi képe)  Boldog, szomorú dal  Őszi reggeli  Halotti beszéd  Hajnali részegség  Édes Anna  Esti Kornél; Tizennyolcadik fejezet, melyben egy közönséges villamosútról ad megrázó leírást, – s elbúcsúzik az olvasótól | 8 óra |

|  |  |  |  |
| --- | --- | --- | --- |
| 1. **Portrék a XX. század magyar irodalmából**   **(Móricz Zsigmond és Wass Albert)** | | **Órakeret: 9 óra** | |
| FEJLESZTÉSI FELADATOK ÉS ISMERETEK  * Művelődéstörténeti kitekintés: a stílusok egyidejűségének, az olvasóközönség átalakulásának, az irodalmi elbeszélés, a film és más médiumok kapcsolatának vizsgálata * A hazához fűződő viszonyt ábrázoló szövegek olvasása, a művek közös értelmezése az elbeszéléselmélet alapfogalmainak segítségével * Világkép és műfajok, kompozíciós, poétikai és retorikai megoldások összefüggéseinek felismertetése * Egyes műfaji konvenciók jelentéshordozó szerepének megismerése * A szépirodalmi szövegekben megjelenített értékek, erkölcsi kérdések, motivációk, magatartásformák felismerése, értelmezése * Társadalmi, közösségi és egyéni konfliktusok, kérdésfelvetések történelmi, szellemtörténeti hátterének feltárása * A művek történeti nézőpontú megközelítése, a megjelenő esztétikai, lét- és történelemfilozófiai kérdések és válaszok értelmezése * Történelmi sorskérdések vizsgálata az adott szerzők műveiben * A transzilván irodalom fogalmának, irodalomtörténeti jelentőségének tisztázása | FOGALMAK naturalizmus, szabad függő beszéd, transzilván irodalom | | |
| a) **Móricz Zsigmond**: Tragédia  Úri muri | | | 5 óra |
| b) **Wass Albert**: Adjátok vissza a hegyeimet!  Üzenet haza | | | 4 óra |

|  |  |  |
| --- | --- | --- |
| **C) Metszetek a XX. század magyar irodalmából - a Nyugat alkotói**  **(Juhász Gyula, Tóth Árpád, Karinthy Frigyes)** | | **Órakeret: 5 óra** |
| FEJLESZTÉSI FELADATOK ÉS ISMERETEK  * Az alkotók irodalomtörténeti helyének, szerepével vizsgálata * A század irodalmi törekvéseinek, sajátosságainak, írói-költői csoportjainak megismerése * Annak felismerése, hogy az írói-költői felelősség, szociális-társadalmi együttérzés, világnézet, egyéni látásmód és kapcsolat a hagyományhoz változatos módon, műfajban és tematikában szólalhat meg * A lírai beszédmód változatainak értelmezése; a korszakra és az egyes alkotókra jellemző beszédmódok feltárása, néhány jellegzetes alkotás összevetése. * Az **Így írtok ti** irodalmi jelentőségének megértése * A költemények közös és egyéni feldolgozása, értelmezése * Összehasonlító elemzés készítése közös téma, motívum, műfaj vagy forma alapján | FOGALMAK A Nyugat és nemzedékei, paródia, stílusparódia, műfajparódia | |

|  |  |
| --- | --- |
| **a) Juhász Gyula:** Tiszai csönd  Anna örök | 3 óra |
| **b) Tóth Árpád:** Esti sugárkoszorú  Lélektől lélekig  Isten oltó-kése |
| **c) Karinthy Frigyes:** Így írtok ti (részletek)  Találkozás egy fiatalemberrel | 2 óra |

|  |  |
| --- | --- |
| **Témakör: III. A modernizmus irodalma(A,B)** | **Órakeret: 6 óra** |

|  |  |
| --- | --- |
| **Avantgárd mozgalmakés a világirodalom modernista lírájának nagy alkotói, alkotásai(A, B)** | |
| FEJLESZTÉSI FELADATOK ÉS ISMERETEK Irodalmi szövegek és társművészeti alkotások összehasonlító elemzése  Stílustörténeti és irodalomtörténeti fogalmak használata műértelmezésekben  Művelődéstörténeti áttekintés: a XIX-XX. század fordulójának filozófiai, művészeti és irodalmi irányzatainak tanulmányozása  Nietzsche, Bergson, Freud nézeteinek megismerése, irodalomra gyakorolt hatásuk feltérképezése  A művészet- és irodalomtörténetben a modernség/modernizmus jelentőségének vizsgálata.  Az avantgárd mozgalmak művészeti és politikai szerepének, jelentőségének megismerése  Valóság és fikció, a bűntelenség és bűnösség, létbe vetettség filozófiai kérdéseinek értelmezése  A XX. századi irodalom néhány meghatározó tendenciájának megismertetése. Művek, műrészletek feldolgozása, alkotói nézőpontok, látásmódok, témák, történeti, kulturális kontextusok megvitatása. Az önálló olvasóvá válás támogatása, felkészítés a tanulói szerző- és műválasztásokra, a választott művek önálló feldolgozására és megosztására  Kimerülés és újrafeltöltődés: a kísérleti irodalom és az olvasóközönség viszonya | FOGALMAK dekadencia; életfilozófia, pszichoanalízis; a nyelv és a személyiség válsága; avantgárd; futurizmus, dadaizmus, expresszionizmus, konstruktivizmus, kubizmus; szabad vers, kései modernség, objektív költészet, intellektuális költészet |

|  |  |
| --- | --- |
| **A) Avantgárd mozgalmak**  **Guillaume Apollinaire**: A megsebzett galamb és a szökőkút  **Kassák Lajos**: A ló meghal a madarak kirepülnek (részlet) | 3 óra |
| **B) A világirodalom modernista lírájának nagy alkotói, alkotásai**  **Thomas Stearns Eliot**: A háromkirályok utazása (részlet) | 3 óra |

|  |  |
| --- | --- |
| **Szabadon felhasználhat órakeret** | **Órakeret: 20 óra** |
| **FEJLESZTÉSI FELADATOK**  Gyakorlás, ismétlés, dolgozatírás, tanórán kívüli tudásszerzés (múzeumlátogatás, színházi előadás megtekintése, előadó meghívása), kompetenciafejlesztés, projektmunkák megalkotása, előadása, kiegészítő anyagok az ajánlott tananyagokból a szaktanár megítélése szerint | |

**IRODALOM 12. ÉVFOLYAM (alapóra)**

**Heti óraszám: 3 óra.**

**Éves óraszám: 93 óra.**

**KÖTELEZŐ OLVASMÁNYOK**

|  |
| --- |
| Samuel B. Beckett: Godot-ra várva vagy Friedrich Dürrenmatt: A fizikusok vagy A nagy Romulus |
| Örkény István: Tóték |
| Szabó Magda: Az ajtó |

**MEMORITEREK**

|  |
| --- |
| József Attila: Reménytelenül (Lassan, tűnődve) (részlet) |
| József Attila Óda (részlet) |
| Kányádi Sándor: Valaki jár a fák hegyén |
| Reményik Sándor: Halotti vers a hulló leveleknek (részlet) |
| Radnóti Miklós: Hetedik ecloga (részlet) |
| Áprily Lajos: Március (részlet) |

|  |  |
| --- | --- |
| **Témakör: III. A modernizmus irodalma (C,D,E)** | **Órakeret: 11 óra** |
| FEJLESZTÉSI FELADATOK ÉS ISMERETEKIrodalmi szövegek és társművészeti alkotások összehasonlító elemzéseStílustörténeti és irodalomtörténeti fogalmak használata műértelmezésekbenMűvelődéstörténeti áttekintés: a XIX-XX. század fordulójának filozófiai, művészeti és irodalmi irányzatainak tanulmányozásaNietzsche, Bergson, Freud nézeteinek megismerése, irodalomra gyakorolt hatásuk feltérképezéseA művészet- és irodalomtörténetben a modernség/modernizmus jelentőségének vizsgálata.Az avantgárd mozgalmak művészeti és politikai szerepének, jelentőségének megismeréseAz egzisztencializmus és a posztmodern filozófia irodalmi hatásának felfedezéseValóság és fikció, a bűntelenség és bűnösség, létbe vetettség filozófiai kérdéseinek értelmezéseA XX. századi irodalom néhány meghatározó tendenciájának megismertetése. Művek, műrészletek feldolgozása, alkotói nézőpontok, látásmódok, témák, történeti, kulturális kontextusok megvitatása. Az önálló olvasóvá válás támogatása, felkészítés a tanulói szerző- és műválasztásokra, a választott művek önálló feldolgozására és megosztására.Kimerülés és újrafeltöltődés: a kísérleti irodalom és az olvasóközönség viszonya, a posztmodern változó meghatározásai | FOGALMAK dekadencia; életfilozófia, pszichoanalízis; a nyelv és a személyiség válsága; avantgárd; futurizmus, dadaizmus, expresszionizmus, konstruktivizmus, kubizmus; szabad vers, kései modernség, objektív költészet, intellektuális költészet, abszurd dráma, kétszintes dráma, mítoszregény, posztmodern |

|  |  |
| --- | --- |
| **C) A világirodalom modernista epikájának nagy alkotói, alkotásai**  **Franz Kafka:** Az átváltozás  **Thomas Mann:** Tonio Kröger vagy Mario és a varázsló | 4 óra |
| **D) Színház- és drámatörténet: a modernizmus drámai törekvései**  Irodalom és színház  **Bertolt Brecht:** Koldusopera vagy Kurázsi mama  **Samuel Barclay Beckett**: Godot-ra várva vagy **Friedrich Dürrenmatt:** A fizikusok vagy A nagy Romulus | 4 óra |
| **E) A posztmodern világirodalom**  **Bohumil Hrabal:** Sörgyári capriccio (részletek)  **Gabriel García Márquez:** Száz év magány (részletek) | 3 óra |

|  |  |
| --- | --- |
| **Témakör: IV.** **A magyar irodalom a XX. században II.** | **Órakeret: 49 óra** |

|  |  |
| --- | --- |
| 1. **Életmű a XX. század magyar irodalmából II.**   **József Attila** | **Órakeret: 11 óra** |
| FEJLESZTÉSI FELADATOK ÉS CÉLOK  * Az életmű főbb sajátosságainak megismerése az életmű különböző szakaszaiból származó törzsanyagban megnevezett vers elemzésével * József Attila életműve főbb témáinak (pl.: haza, táj, szerelem, külváros és szegénység, lélekábrázolás, értékszembesítés, közéleti és gondolati költészet) és versformáinak, költői eszközeinek tanulmányozása * Annak vizsgálata, hogy az életút meghatározó tényei hogyan függnek össze a pályaképpel és a kor társadalmi-történelmi viszonyokkal * A költői pálya indulása, a költői életút szakaszolásának lehetséges változatai * József Attila nagy gondolati verseinek elemzése, a művek filozófiai, esztétikai összetettségének vizsgálata * József Attila helyének tisztázása saját kora szellemi életében (vitái és kapcsolatai kortársaival) * Utóéletének, a József Attila-kultusz születésének, a költői életmű XX. századi recepciójának tanulmányozása | FOGALMAK tárgyias tájvers, komplex kép, óda, dal, műfajszintézis, **létértelmező vers, önmegszólító vers,** dialogizáló versbeszéd |

|  |  |
| --- | --- |
| 1. **Életmű a XX. század magyar irodalmából II.**   **József Attila**  Nem én kiáltok  Reménytelenül  Holt vidék  Óda  Flóra  Kései sirató  A Dunánál  Tudod, hogy nincs bocsánat  Nem emel föl  (Karóval jöttél…) | 11 óra |

|  |  |
| --- | --- |
| 1. **Portrék a XX. század magyar irodalmából** | **Órakeret: 8 óra** |
| FEJLESZTÉSI FELADATOK ÉS CÉLOK  * A választott XX. századi szerzők szerepének megismerése a magyar irodalomban * Annak felismerése, hogy az írói-költői felelősség, szociális-társadalmi együttérzés, világnézet, egyéni látásmód és kapcsolat a hagyományhoz változatos módon, műfajban és tematikában szólalhat meg * Az erkölcs, hit, egyén és közösség, egyén és egyén viszonyának, kapcsolatának megvilágítása lírai, epikai, drámai alkotásokban * Összehasonlító elemzés készítése közös téma, motívum, műfaj vagy forma alapján | FOGALMAK groteszk, abszurd, egyperces, családregény, kálvinista és katolikus értékrend szembenállása, önéletrajziság |

|  |  |
| --- | --- |
| **B) Portrék a XX. század magyar irodalmából** |  |
| **a) Örkény István**  Egyperces novellák (részletek) | 2 óra |
| **b) Szabó Magda**  Az ajtó | 3 óra |
| **c) Kányádi Sándor**  Fekete- piros  Halottak napja Bécsben  Sörény és koponya (részlet)  Valaki jár a fák hegyén | 3 óra |

|  |  |
| --- | --- |
| 1. **Metszetek a XX. század magyar irodalmából II.** | **Órakeret: 26 óra** |
| FEJLESZTÉSI FELADATOK ÉS ISMERETEK  * A választott XX. századi szerzők szerepének megismerése a magyar irodalomban * A század irodalmi törekvéseinek, sajátosságainak, írói-költői csoportjainak megismerése * Annak felismerése, hogy az írói-költői felelősség, szociális-társadalmi együttérzés, világnézet, egyéni látásmód és kapcsolat a hagyományhoz változatos módon, műfajban és tematikában szólalhat meg. * Történelmi kataklizmák és egyéni helytállások lírai ábrázolásának tanulmányozása Radnóti költészetében * Történelmi traumák, nemzeti tragédiák ábrázolásának tanulmányozása a transzilván irodalomban * Az erkölcs, hit, egyén és közösség viszonyának kérdései lírai és prózai alkotásokban * A lírai beszédmód változatainak értelmezése; a korszakra és az egyes alkotókra jellemző beszédmódok feltárása, néhány jellegzetes alkotás összevetése. * A líra sokfélesége: párhuzamos és versengő költészeti hagyományok bemutatása * Összehasonlító elemzés készítése közös téma, motívum, műfaj vagy forma alapján | FOGALMAK életrajzi ihletettség, kulturális veszteség, ekloga, eklogaciklus, razglednica, szerepvers, ,,Fényes szellők nemzedéke”; tárgyias irodalom |

|  |  |
| --- | --- |
| 1. **Metszetek: egyéni utakon**   **Krúdy Gyula**  Szindbád  A hídon – Negyedik út  vagy  Szindbád útja a halálnál – Ötödik út  **Szabó Dezső**  Feltámadás Makucskán  **Weöres Sándor**  Rongyszőnyeg (részletek: 4., 99., 127.) | 2 óra  2 óra  2 óra |
| 1. **Metszetek a modernista irodalomból – a Nyugat alkotói**   **Szabó Lőrinc**  Semmiért Egészen  Mozart hallgatása közben  **Radnóti Miklós**  Járkálj csak, halálraítélt!  Hetedik ecloga  Erőltetett menet  Razglednicák | 2 óra  6 óra |
| 1. **Metszetek az erdélyi, délvidéki és kárpátaljai irodalomból**   **Dsida Jenő**  Nagycsütörtök  Arany és kék szavakkal  **Reményik Sándor**  Halotti beszéd a hulló leveleknek  Eredj, ha tudsz (részlet)  **Áprily Lajos**  Tavasz a házsongárdi temetőben  Március | 6 óra |
| 1. **Metszet a „Fényes szellők nemzedékének” irodalmából**   **Nagy László**  Ki viszi át a Szerelmet  Adjon az Isten | 2 óra |
| 1. **Metszet a tárgyias irodalomból – az Újhold alkotói**   **Pilinszky János**  Halak a hálóban  Apokrif  Négysoros | 3 óra |
| 1. **Metszetek az irodalmi szociográfia alkotóinak munkáiból**   **Illyés Gyula**  Puszták népe (részlet) | 1 óra |

|  |  |
| --- | --- |
| 1. **Színház- és drámatörténet** | **Órakeret: 4 óra** |
| FEJLESZTÉSI FELADATOK ÉS ISMERETEK  * A törzsanyagban megnevezett drámai művek vagy műrészletek olvasása, megismerése, közös elemzése * Ismerkedés a korszakban kidolgozott dramaturgiai eljárásokkal * Álláspontok megismerése és kialakítása a feldolgozott drámák problémafelvetésével kapcsolatban * A drámai művekben a befogadó elé tárt társadalmi, közösségi és egyéni konfliktusok felismerése, megfogalmazása, megértése * A megmaradásért folytatott harc és az azért szükségképpen hozott áldozatok felismerése | FOGALMAK totalitárius, történelmi dráma |

|  |  |
| --- | --- |
| 1. **Örkény István**   Tóték | 3 óra |
| 1. **Szabó Magda**   Az a szép fényes nap (részlet) | 1 óra |

|  |  |
| --- | --- |
| **Témakör: V.** **A XX. századi történelem az irodalomban** | **Órakeret: 9 óra** |

|  |  |
| --- | --- |
| FEJLESZTÉSI FELADATOK ÉS ISMERETEK  * A nemzeti identitás meghatározó lírai szövegeinek olvasása, megértése, megbeszélése * Irodalmi szövegek elhelyezése történelmi kontextusban * Irodalmi szövegekben megfogalmazott közösségi és magánemberi erkölcsi dilemmák felismerése, megvitatása * Az olvasott szövegek szerkezeti egységeinek megfigyelése, a szerkezeti egységek retorikai funkcióinak azonosítása * Egyes olvasott szövegek jellegzetes retorikai alakzatainak megfigyelése | FOGALMAK |

|  |  |
| --- | --- |
| 1. **Trianon**   **Juhász Gyula:** Trianon  Vérző Magyarország (**Szerk.: Kosztolányi Dezső**)  **Lyka Károly:** Magyar művészet – magyar határok (részlet) | 2 óra |
| 1. **Világháborúk**   Gyóni Géza: Csak egy éjszakára… | 1 óra |
| 1. **Holokauszt**   **Szép Ernő:** Emberszag (részlet)  **Tadeusz Borowski:** Kővilág | 2 óra |
| 1. **Kommunista diktatúra**   **Illyés Gyula:** Egy mondat a zsarnokságról  vagy  **George Orwell:** 1984 (részletek) | 2 óra |
| 1. **1956**   **Nagy Gáspár:**  Öröknyár: elmúltam 9 éves  A Fiú naplójából  **Márai Sándor:**  Mennyből az angyal vagy Halotti beszéd | 2 óra |

|  |  |
| --- | --- |
| **Témakör: VI.** **Metszetek a kortárs magyar irodalomból** | **Órakeret: 6 óra** |
| FEJLESZTÉSI FELADATOK ÉS ISMERETEK A szaktanár szabadon választhat a kortárs magyar irodalom műveiből. |  |

**VII. Szabadon felhasználható órakeret** (órakeret maximum 20%-a) **felzárkóztatásra, elmélyítésre, tehetséggondozásra, az érettségi vizsgára való felkészítésre, illetve a tanár által választott alkotók, művek tanítására (a 12. évfolyamon 18 óra).**